MSI Creator 15 Diperlihat – Dijual Pada Harga Bermula Kira-Kira RM7700!!

Ada sesuatu yang menarik apabila MSI kini telah memperkenalkan peranti terbaharunya yang dikenali sebagai Creator 15.

Menariknya, peranti ini hadir dengan skrin bersaiz 15.6″ dan dipadankan dengan resolusi 4K.

Jika dilihat dari aspek kuasa dalaman pula, peranti ini dikuasakan oleh Intel Core i7 – 10870H dan RAm sehingga 64GB dan storan SSD NVMe PCIe 1TB. Bagi GPU pula, ia hadir dengan NVIDEI GeForce RTX 3000 Max-Q.

Dari aspek kapasiti bateri pula, ia hadir dengan bateri sebesar 99Wh yang memberikan daya tahan bateri yang lebih mana. Peranti ini dijual pada harga bermula dari $1899 (kira-kira RM7700).


Reviu Eksklusif: Pengalaman Permainan Game Yang Mengagumkan Pada ASUS TUF GAMING FX505

Pastinya peminat komputer gaming tidak sabar untuk menantikan keluaran terbaharu ASUS iaitu ASUS TUF Gaming FX505 yang mana ia merupakan satu upgrade dari model yang terdahulu iaitu FX504. Jom lihat apa peningkatan yang telah dilakukan pada FX505.

Rekaan model FX505 ini direka dengan elemen futuristik, ia sangat kukuh dan kompak. Bahagian sebelah kiri komputer riba ini dilengkapi dengan port DCIN, RJ-45 Jack, HDMI 2.0, USB 2.0, 2 port untuk USB 3.1 Gen1 dan 3.5 mm Audio Jack.

Logo ASUS di bahagian belakang skrin akan bernyala apabila komputer dihidupkan, dan sebelah kanan pula dibiarkan tanpa diletakkan sebarang port.

FX505 menggunakan Windows 10 Pro dan dilengkapi dengan cip pemproses Intel Core i7-8750H dan kad grafik NVIDIA GeForce GTX 1060, serta 144Hz high-refresh rate NanoEdge displays, gigabit Ethernet and gigabit-class Wi-Fi, dan DTS surround-sound audio.

Komputer ini turut disertakan dengan 16GB DDR4 RAM (2x DIMMs) dan storan 128GB SSD (M.2 PCIe) + 1TB 5400 rpm HDD (2.5″).

Pemproses

Sistem Operasi

Rekaan NanoEdge pada sisi bezel yang nipis menghasilkan pengalaman visual yang menakjubkan. Bagi paparan grafik pula, komputer riba ini adalah 15.6-inci IPS dan mempunyai 144Hz refresh rate serta mempunyai sudut pandang 170 darjah.

Ia turut mempunyai sRGB 100% warna gamut yang nyata memaparkan visual yang kemas dan mengelakkan blur. Kualiti yang dipamerkan pada model ini sangat sesuai bagi permainan video.

Speaker juga sangat penting dalam mencapai kepuasan ketika bermain permainan video. Justeru ASUS telah menggunakan teknologi DTS Headphone:X yang mana diintegrasikan melalui fon kepala atau speaker. Justeru ia sangat sesuai untuk bermain game, menonton movie, mendengar lagu dan sebagainya.

Terdiri daripada 4 -Cell 2526mAh 48Wh Polymer bateri, jadi ia boleh bertahan lama walaupun ketika bermain permainan video. Kami telah menguji kadar kepantasan FX505 ini untuk mengecas dan ternyata ia mengambil masa yang tidak terlalu lama untuk cas sehingga 100%.

Kami mula mengecas komputer riba riba pada 8% iaitu pada jam 12.43 tengah hari dan selesai padai pada jam 2.47 petang. Masa yang diambil bagi mengecas penuh adalah sekitar 2 jam sahaja.

Papan kekunci model ini mempunyai 1.8mm jarak kekunci dan teknologi eksklusif ASUS Overstroke telah memberikan kadar respond yang baik, bahkan juga memberikan gamer kelebihan serta memberikan keselesaan ketika menaip.

Bagi papan kekunci model ini, ia disertakan dengan RGB-backlighting. Susunan papan kekunci yang agak kemas. Namun segelintir pengguna kurang selesa dengan kedudukan di antara butang arrows dan Numpad yang boleh membuatkan pengguna sedikit keliru.

Namun ia masih berasa selasa dan sesuai untuk kegunaan harian. Dengan teknologi HyperStrike pastinya ketepatan menaip dan memperbaiki ergonomik disebabkan oleh susunan WASD yang berwarna lain, Spacebar yang lebih luas dan jarak yang boleh dikenalpasti di antara kekunci fungsi.

Ia juga disertakan dengan sistem penyejukkan yang dinamakan hypercool techonology yang terdiri daripada Anti dust cooling, dua kipas dan overboost fan untuk menlindungi CPU dan GPU.

Bagi Anti dust tunnel (ADT) yang mempunyai rekaan dalaman yang akan mengeluarkan partikel habuk dan kotoran keluar daripada casis yang terletak di hujung kipas.

Fan boost pula adalah sistem yang boleh melaraskan kepantasan kipas mengikut suhu CPU dan GPU.

Pengguna mempunyai pilihan Fan Overboost, Balanced, dan Silent modes yang boleh digunakan mengikut keadaan. Pengudaraan yang dioptimumkan ini berlaku apabila dua kipas telah diletakkan untuk memaksimumkan sistem pengudaraan.

Kipas ini akan mengepam udara panas keluar. Cara mudah untuk mengaktifkan Overboost ialah dengan menekan butang FN + F5. Anda boleh memilih sama ada untuk menggunakan Silent Mode, Balance atau Overboost.

Dengan 1TB 5400rpm FireCuda SSHD loads games pastinya akan membuatkan pengalaman bermain permainan video lebih lancar. Anda boleh load game dengan lebih laju dan ini membolehkan anda untuk bermain game tanpa sebarang gangguan.

Dalam pada itu, beberapa ujian telah dijalankan menggunakan aplikasi User Benchmark dan CrystalDiskMark. Menurut hasil dapatan daripada 2 ujian tersebut, FX505 tidak mempunyai masalah yang ketara yang mana prestasinya berada pada tahap yang baik.

Pengalaman bermain Dota menggunakan model ini sangat bagus, tanpa ada sebarang Lag atau distortion. Ditambah dengan grafik yang sangat baik dan kawalan kekunci yang sangat mudah, memudahkan permainan game ini berjalan.

Dari segi kamera pula, komputer riba ini boleh dikatakan sebagai memuaskan jika dibandingkan dengan komputer riba yang baik. Walaupun komputer ini memberikan fokus ypada kepuasan permainan Video, namun kamera komputer ini masih tidak mengecewakan.

Secara keseluruhan, prestasi ASUS TUF FX505 berada pada tahap terbaik kerana pengalaman menggunakan komputer ini untuk bermain permainan video sangat baik tanpa sebarang gangguan. Tiada sebarang lag ketika bermain game atau melakukan sebarang kerja menggunakan komputer riba ini.

Kelancaran komputer riba ini tidak dapat dinafikan lagi khususnya ketika bermain game pada grafik yang sangat tinggi. Kualiti audio juga sangat baik yang mampu memberikan kepuasan kepada pengguna sama ada ketika bermain game atau mendengar muzik atau menonton Youtube. Jadi kepada peminat game anda pastinya tidak mahu ketinggalan memilik komputer riba ini.


OPPO R17 Pro – Gergasi 3 Kamera + 2 Bateri + 1 Skrin Titisan Air

Awal bulan Ogos ini OPPO telah melancarkan peranti baharu R17, ia merupakan peranti pintar pertama yang menggunakan paparan skrin Gorning Gorilla Glass 6. Terkini versi peningkatan iaitu R17 Pro turut diperkenalkan di negara China, dengan sebilangan spesifikasi premium dilengkapi padanya.

Salah satu keunikan pada R17 Pro adalah melengkapi sistem tri-kamera pada panel belakang yang berwarna cerun. Gabungan lensa 12MP + 20MP + TOF 3D bukan sahaja menjamin hasil penggambaran yang luar biasa, bahkan lensa ketiga iaitu 3D TOF juga berperanan sebagai imbasan untuk tiga dimensi.

Di bahagian panel belakang tiada rekaan pengimbas cap jari, kerana OPPO R17 Pro juga menggunakan teknologi pengimbas cap jari dalam skrin pada paparan skrin yang berukuran 6.4 inci AMOLED.

Seperti peranti sedia ada di pasaran, sokongan sepenuhnya pada permainan menjadi keutamaan pengguna masa kini. OPPO R17 Pro membekalkan cip pemproses Snapdragon 710 Octa-core 2.2GHz bersama kad grafik Adreno 616. Memorik dalaman sebesar 8GB RAM memastikan pengoperasian berjalan dengan lancar, manakala storan 128GB ROM menawarkan ruangan penyimpanan yang cukup memuaskan.

Satu lagi keunikan pada OPPO R17 Pro semestinya kehadiran dua bateri, masing-masing berkapasiti 1850mAh yang membawa sejumlah 3700mAh kuasa bateri. Sistem pengecasan pantas VOOC pada OPPO sering mendapat pujian, kali ini Super VOOC dibekalkan pada R17 Pro, bermakna ia mampu memberi kuasa bateri sebanyak 40% hanya dalam 10 minit masa mengecas.

Ia dijual pada harga RMB4,299 (kira-kira RM 2465) mulai Oktober di negara China, pasaran tempatan masih tidak diketahui lagi.


Machines Apple Tawarkan Potongan Sehingga 80% Sempena 12.12

Pengedar rasmi Apple iaitu Machines tidak ketinggalan mengadakan promosi hebat sempena sambutan 12.12 ini. Terdapat beberapa barangan menarik yang ditawarkan bermula 12.12 sehingga 24.12 dengan potongan harga sehingga 80%. Di antara produk yang mencuri perhatian adalah Apple Watch generasi ke-2 yang ditawarkan pada harga RM999 (RM1,649) dan juga iPhone 6 32GB berwarna emas kini berharga RM1,499 (RM1,999).

Bukan itu sahaja, kepada yang ingin mendapatkan iPad inilah masanya, kerana Machines menawarkan iPad Pro 9.7 32GB (4G) berharga RM1,599 (RM3,299) serta iPad Pro 12.9 dengan harga RM1,999 (RM3,499). Manakala MacBook Air berharga RM2,999, MacBook RM3,999 dan MacBook Pro RM7,999 serta barangan lain dengan diskaun sehingga 80% daripada harga asal.

Semua barangan yang dibeli didatangkan dengan waranti selama setahun. Di samping itu, Apple Watch pula akan mendapat pelan pelindungan selama 2 tahun. Bagi yang berminat untuk mendapatkan barangan dari Apple ini, anda boleh menyemak di Machines dan membelinya bermula 12.12 ini.


Samsung Galaxy Z Fold 3 Akan dilengkapi Dengan Pemproses Snapdragon 888 Plus??!

Satu maklumat terdedah  di Twitter menyatakan bahawa maklumat pemproses Samsung Galaxy Z Fold 3 adalah rahsia, yang bermaksud bahawa Samsung Galaxy Z Fold 3 tidak akan menggunakan Exynos 2100 atau Qualcomm Snapdragon 888.

Berdasarkan spekulasi ini, Samsung Galaxy Z Fold 3 mungkin menggunakan pemproses generasi baru Qualcomm Snapdragon 888 Plus atau Exynos chip-Exynos 9925, yang mengintegrasikan AMD GPU.

Menurut laporan, Samsung menjangka akan mengeluarkan GPU baru pada bulan Jun. Cip Exynos yang disepadukan dengan GPU AMD akan diberi nama Exynos 9925, dan prestasinya dijangka melebihi Adreno 660 dari Snapdragon 888.

Seperti biasa, tahun ini kita juga akan melihat versi Snapdragon 888 Plus.Diharapkan Samsung Galaxy Z Fold 3 dapat digunakan, dan prestasi CPU akan lebih kuat dari pada Snapdragon 888.


Sony Xperia XA Ultra, Tampil Dengan Paparan Skrin Besar

Pada pameran WMC 2016 yang lepas, Sony telah memperkenalkan siri Xperia XA yang sangat menarik. Kini Sony menambah sebuah lagi model di dalam siri tersebut iaitu Xperia XA Ultra.

Xperia XA Ultra adalah phablet terbaru keluaran Sony yang menampilkan paparan skrin sebesar 6.0 inci yang dikatakan bakal pengganti Xperia Z Ultra yang diperkenalkan sebelum ini. Rekaan kerangka mirip seperti siri Xperia XA turut menawarkan lensa penggambaran utama 21.5 Megapixel Exmor RS.

Manakala kamera depan yang memfokuskan kepada pengguna yang gemar mengambil gambar selfie telah hadir dengan lensa beresolusi 16 Megapixel dengan sokongan OIS. Dikuasakan oleh pemproses MediaTek MT6755, 64 bit dengan Octa Core, Xperia XA Ultra turut menawarkan memori dalaman 16GB dengan RAM berkapasiti 3GB RAM. Sepertimana peranti keluaran Sony sebelum ini, bateri phablet ini mampu bertahan selama 2 hari dalam mod standby.


Dataiku Dilancar dalam AWS Marketplace

Pelanggan AWS di seluruh dunia kini mendapat akses ke Dataiku, memberi cara yang mudah kepada syarikat-syarikat bersaiz besar dan kecil untuk memanfaatkan kuasa AI

NEW YORK, 23 Jun 2021 /PRNewswire/ — Dataiku, platform AI dan pembelajaran mesin yang terkemuka, hari ini mengumumkan bahawa ia boleh didapati dalam AWS Marketplace, katalog digital dengan beribu-ribu penyenaraian perisian daripada vendor perisian bebas yang menjadikannya mudah untuk mencari, menguji, membeli dan menggunakan perisian yang berfungsi di Amazon Web Services, Inc. (AWS). Ketersediaan ini membuka peluang kepada pelanggan AWS untuk memanfaatkan antara muka visual Dataiku yang mudah digunakan untuk membina saluran data, mempersiapkan data serta membina dan menggunakan model pembelajaran mesin di awan mereka.

Sesiapa sahaja yang memiliki akaun AWS kini boleh membeli Dataiku—peneraju bagi AI perusahaan dan penyokong pengkomputeran awan elastik—melalui akaun AWS mereka hanya dengan beberapa klik, yang dapat menghapuskan halangan kontrak baharu atau kerumitan berkaitan undang-undang apabila memulakan perjalanan mereka menuju AI perusahaan secara meluas.

“Kami percaya bahawa setiap syarikat, tidak kira sebesar atau sekecil manapun, boleh mendapat manfaat daripada produk AI/ML seperti produk kami – pelancaran dalam AWS Marketplace hanya menjadikannya lebih mudah,” kata Florian Douetteau, Ketua Pegawai Eksekutif Dataiku. “Kini, lebih banyak organisasi akan dapat memanfaatkan AI untuk mengautomasikan proses perniagaan penting, membolehkan pelanggan membuat keputusan yang lebih bijak dan lebih pantas serta menyampaikan pengalaman pelanggan yang lebih baik.”

Pelanggan yang menggunakan Dataiku melalui AWS mempunyai akses lancar ke data yang disimpan di AWS dengan akses baca dan tulis ke Amazon Simple Storage Service (Amazon S3) dan perkhidmatan SQL terurus. Akses ini membolehkan pengguna untuk menskalakan saluran data dan proses pembelajaran mesin secara mudah dengan memanfaatkan kluster pengkomputeran seperti Amazon EMR dan Amazon Elastic Kubernetes Service (Amazon EKS), sama ada melalui komponen visual atau bahasa pengekodan pilihan; menghubungkan, memvisualisasikan, mentransformasikan dan menganalisis set data menggunakan Amazon Redshift dengan resipi visual atau kod SQL tersuai; dan membina, menggunakan dan mengurus model serta titik akhir Amazon SageMaker secara kolaboratif daripada Dataiku. Pelanggan juga boleh memanfaatkan AWS Machine Learning Services dengan mudah untuk memasukkan visi komputer atau analitik teks dengan lancar ke dalam projek-projek Dataiku mereka.

Seni bina tolak-turun dan integrasi elastik Dataiku memanfaatkan sumber pengkomputeran awan natif untuk menolak turun kerja ke sumber pengkomputeran awan seperti Spark serta Kubernetes dan juga meningkatkan dan menurunkan kelajuan sumber pengkomputeran secara automatik untuk persediaan data, pembinaan model dan tugas penskoran model yang diatur di Dataiku agar pelanggan hanya membayar apa yang mereka perlukan.

AWS Marketplace ialah katalog digital dirancang dengan teliti yang membolehkan pelanggan mencari, membeli, menggunakan dan mengurus perusahaan, data dan perkhidmatan pihak ketiga. Ia termasuk beribu-ribu penyenaraian perisian dan memudahkan pelesenan serta perolehan perisian dengan pilihan harga yang fleksibel dan juga pelbagai kaedah penggunaan.

Ketahui lebih lanjut mengenai Dataiku dalam AWS Marketplace di sini.

Latar Belakang Dataiku

Dataiku ialah salah satu platform AI dan pembelajaran mesin yang terkemuka di dunia, menyokong ketangkasan dalam usaha data organisasi melalui AI yang bersifat kolaboratif, elastik dan bertanggungjawab, kesemuanya pada skala perusahaan. Beratus-ratus syarikat menggunakan Dataiku untuk menyokong operasi perniagaan penting mereka dan memastikan agar mereka kekal relevan dalam dunia yang berubah-ubah, termasuk model yang mendorong pengesanan penipuan, pencegahan pulangan pelanggan, penyelenggaraan prediktif, pengoptimuman rantaian bekalan dan banyak lagi. Dataiku dibina untuk syarikat-syarikat yang ingin mendemokrasikan AI dalam seluruh organisasi mereka, membawa ketangkasan dan kesiapsiagaan kepada perniagaan melalui penggunaan data oleh semua individu bermula daripada penganalisis hinggalah saintis data.

Keywords:  Computer Networks Computer/Electronics Telecommunications New products/services

Source: PRNEWSWIRE


Pra-tempahan vivo X21 Kini Dibuka – Dapatkan Maskot FIFA Edisi Terhad,  Hadiah Misteri & 6 Bulan Perlindungan Skrin!

Akhirnya peranti terawal yang menyokong cap jari dalam paparan (In-Display Fingerprint Scanning) iaitu vivo X21 tiba di Malaysia. Ditawarkan pada harga RM2,299, telefon pintar ini akan mula dijual pada 9 Jun 2018.

Kepada yang berminat, anda boleh membuat pra-tempahan bermula 5 Jun sehingga 8 Jun 2018 dan bakal menerima hadiah misteri serta pelindung skrin selama 6 bulan, sementara stok masih ada.

Selain itu, pengguna juga boleh membuat pra-tempahan di Lazada bermula 4 Jun sehingga 30 Jun 2018 (untuk kempen FIFA) untuk mendapatkan maskot FIFA edisi terhad serta 6 bulan perlindungan skrin. Jadi tunggu apa lagi, buat tempahan anda sekarang!


Beli HUAWEI Y9 Prime (2019) & Rebut Peluang Menangi Sebuah Mercedes Di Karnival HUAWEI 2019!

Hello! Hello! Karnival HUAWEI 2019 kini datang lagi! Ewah…Kali ini lebih hangat dan meriah! Memang rugi siapa yang terlepas karnival kali ini. Bermacam-macam aktiviti menarik dan ganjaran hebat bernilai sehingga RM1,000,000 untuk direbut. WOWWW! Memang terbaik beb!

Karnival bermula hari ini hingga 4 Ogos 2019 dengan pelbagai aktiviti menarik disediakan khas buat orang ramai. Antara aktiviti menarik disediakan sepanjang karnival ini ialah cabutan bertuah, Permainan Spin & Win atau Draw Dip dan Member Center Rewards (muat turun di Huawei AppGallery). Pada masa sama, HUAWEI turut hadir dengan harga baharu yang menarik untuk sejumlah peranti mereka.

Bagi menyertai aktiviti cabutan bertuah dan Permainan Spin & Win atau Draw Dip, korang perlu membeli mana-mana peranti HUAWEI terpilih bagi melayakkan mengambil bahagian. Manakala, aktiviti Member Center Rewards pula terbuka untuk pengguna HUAWEI sedia ada.

Aktiviti Cabutan Bertuah – Setelah membeli peranti, korang hanya perlu log masuk ke laman web HUAWEI VIP dan klik pada pautan HUAWEI Carnival. Kemudian, jawab satu soalan mudah dan isikan butiran peribadi dengan lengkap. Lampirkan juga bukti pembelian (resit pembelian peranti) – WAJIB YA! Pemenang akan diumumkan pada 30 Ogos 2019!

Permainan Spin & Win atau Draw Dip – Setelah membeli peranti dan lengkapkan borang penebusan, korang dikehendaki pergi ke mana-mana 30 hotspot yang mengambil bahagian untuk proses penebusan hadiah.

Member Center Rewards – Pengguna baru HUAWEI AppGallery perlu mendaftar HUAWEI ID dan muat turun App MemberCenter bagi berpeluang mendapatkan hadiah. Bagi pengguna sedia ada yang berkungjung mana-mana 30 hotspot dan muat turun Aplikasi MemberCenter daripada AppGallery layak menerima HUAWEI point bernilai RM10. Untuk pengguna sedia ada yang berkunjung ke hotspot sekitar Lembah Klang dan muat turun aplikasi Dah Makan daripada AppGallery layak menerima baucar bernilai RM50.

Ha, amacam mudahkan? Kan? Kan? Tapi, lagi seronok semua aktiviti ini akan dapat hadiah best wehh! Betul, tak tipu-tipu okay! Tapi apa hadiahnya?

Korang berpeluang menangi hadiah bernilai sehingga RM1,000,000- termasuk sebuah Mercedes-Benz GLA 200 Night Edition, E-Bike Orbit, Electric Scooter Starlight dan banyak lagi! Seronoknya! Senangnya lah nak dapat hadiah kan?

Karnival ini turut diadakan selari dengan pengenalan HUAWEI Y9 Prime (2019) yang mana kini tersedia pada hanya RM899! Kalau korang nak tahu, peranti ini merupakan telefon HUAWEI pertama dengan kamera auto pop-up. Boleh turun naik! Canggih weh!

Dengan skrin penuh, HUAWEI Y9 Prime (2019) menawarkan paparan 6.59″ Ultra FullView Display dengan resolusi FHD+. Kualiti skrin memang jelas, terang dan nyata! Puas bak hang! Enjin dalaman diperkasa oleh cipset Kirin 710F dan mempunyai storan cukup besar iaitu 4GB RAM + 128GB ROM.

Kamera utama sangat unik dengan persediaan sistem tri-kamera yang power – menampilkan gabungan lensa 16MP (f/1.8) + 2MP (f/2.4) + 8MP. Bukan itu sahaja, kamera selfie pun tak nak kalah – lensa sebesar 16MP (f/2.0). Cantik macam Wany Hasrita la korang lepas ni…

HUAWEI Y9 Prime (2019) bukan sahaja power bab design tapi ia juga ada bateri yang besar. 4,000mAh beb! Haaa…Gunalah korang sampai lebam. Power betul HUAWEI Y9 Prime (2019) ni wehh! Korang wajib beli!

Ada lagi yang menarik!!! Peranti HUAWEI turut menerima kemas kini harga terbaru seperti di bawah:

• Huawei Mate20 Pro (RM2,999 > RM2,599)
• Huawei Mate20 (RM2,399 > RM2,099）
• Huawei Mate20 X (RM2,899 > RM2,599)
• Huawei P30 Pro (RM4,399 > RM3,899)
• Huawei nova 4e (RM1,199 > RM999)
• Huawei Y7 Pro 2019 (RM649 > RM599)

Menarik kan? Jadi jangan lepaskan peluang dan sama-sama kita memeriahkan HUAWEI Carnival kali ini! Jangan lupa tau, lambat nangis tepi bucu katil nanti. Tak dapat kami nak menolongnyaaa…

Ingat taw! Lagi banyak korang berbelanja, lagi besar peluang nak menang semua hadiah menarik tu! Korang juga boleh layari HUAWEI Official Store untuk lebih banyak promosi menarik lain. Maklumat lanjut, kunjungi kedai Huawei terdekat atau hubungi talian perkhidmatan di 1800-22-0086.

Reviu Eksklusif: HUAWEI Y9 Prime 2019 – Keunggulan, Keunikan, Dan Berkuasa Bagi Kelasnya!!

#Advertorial daripada HUAWEI Malaysia


Apple Kalah Saman Ke Atas Swatch, Berkaitan Frasa “One More Thing”

Baru – baru ini apple telah menyaman Swatch kerana penggunaan slogan “one more thing” yang telah difailkan di Australia. Namun berita buruk buat Apple apabila dalam saman tersebut mereka telah kalah kepada Swatch.

Sebelum ini Apple beranggapan bahawa ayat “one more thing” ini sudah sinonim dengan Steve Jobs dan Swatch tidak dibenarkan menggunakan perkataan tersebut. Walaubagaimanapun Swatch membidas tuduhan tersebut dengan menyatakan bahawa ayat tersebut digunakan bagi melancarkan filem noir yang diinspirasikan daripada set jam tangan.

Mereka turut berkata bahawa frasa tersebut diinsiprasikan dari siri televisyen popular “Columbo” yang mana ia sering menggunakan ayat “just one more thing.

Sebelum ini juga, pada tahun 2017, Apple telah menyaman Swatch atas slogan pemasaran “Tick Different”.


Nikmati Potongan Harga Sehingga RM300 Bagi Produk HUAWEI Terpilih Dari 1 Hingga 31 Mei Ini!!!!

Bersempena dengan hari raya yang bakal menjelang tiba, HUAWEI menawarkan pelbagai promosi menarik termasuklah p[otongan harga sehingga RM300 bagi peranti terpilih.

Antara peranti tersebut adalah HUAWEi Watch GT2e, HUAWEi MAtePad T10, HUAWEi Mate40 Pro dan lain-lain.

Lebih menarik, bagi setiap pembelian, anda akan menerima hadiah berniah RM189 sepanjang tempoh kempen ini yang berlangsung dari 1 hingga 31 Mei!!

Untuk maklumat lanjut, layari laman sesawang HUAWEIMobileMY atau HUAWEI Store Online.


Zon Perbandingan: HUAWEI Nova 5T VS HONOR 20 Pro VS Xiaomi Mi 9T Pro

HUAWEI  Nova 5T ini pastinya sebuah peranti yang terbaik dalam kelasnya. Dengan rekaan dan spesifikasi yang mantap membuatkan ia memacu ke hadapan. Di sini kami bandingkan peranti ini dengan HONOR 20 Pro dan Xiaomi Mi 9T bagi melihat sejauh mana kekuatan peranti ini.

Artikel Berkaitan:


[GAME] : Teaser NARUTO X BORUTO NINJA TRIBES Kini Terdedah!

BANDAI NAMCO Entertainment kini berkongsi video penggoda dan lebih banyak visual karakter untuk permaianan, NARUTO X BORUTO NINJA TRIBES (NARUTO X BORUTO 忍者 TRIBES) – yang dijangka tersedia untuk platform PC, iOS dan Android tidak lama lagi. Versi english juga telah diumumkan dengan kerjasama Crunchyroll Games.

NARUTO X BORUTO NINJA TRIBES akan memberi tumpuan kepada watak daripada anime TV Naruto Shippūden (NARUTO-ナルト- 疾風伝) and Boruto: Naruto Next Generations (BORUTO-ボルト- NARUTO NEXT GENERATIONS) – visual watak akan berubah selepas transformasi.

Pemain dapat membentuk satu pasukan (sembilan orang ahli) – manakala tiga ninja akan dipilih secara rawak untuk setiap pusingan. Ninja dengan ikon yang sama (warna dan watak) akan membuat serangan bersama. Okay, lebih lanjut…jom layan teaser!


CM AppLock – Intruder Selfie

Aplikasi keluaran Cheetah Mobile sememangnya popular dikalangan pengguna peranti Android dan kini pengeluar aplikasi tersebut telah memperkenalkan pengunci aplikasi yang patut anda miliki iaitu CM AppLock – Intruder Selfie. Sebagaimana nama yang digunakan, aplikasi ini akan mengambil gambar selfie individu yang cuba mengakses aplikasi yang telah anda kunci apabila kata laluan yang dimasukkan adalah tidak betul. Lebih istimewa, aplikasi ini juga turut menyokong peranti Samsung atau Android 6.0 yang hadir dengan sokongan pengimbas cap jari.

Muat Turun

Android


Menangi OPPO F9 Sempena Konsert HaVOOC – Kolaborasi OPPO Dengan TV3

Sempena dengan pelancaran rasmi peranti baharu dari OPPO, iaitu F9, kini OPPO Malaysia bekerjasama dengan saluran TV tempatan, TV3 untuk menyampaikan konsert HaVOOC pada 26 Ogos 2018, bertempat di Sri Pentas 2, Plaza Alam Sentral, Shah Alam.

Konsert HaVOOC dihadiri bersama artis dan selebriti tempatan seperti Ayda Jebat, Khai Bahar, Zahirah Macwilson dan ramai lagi. Diketuai oleh Elfira Loy dan Issey, artis dan selebriti akan dibahagikan kepada dua kumpulan iaitu Team VOOC dan Team Color. Team VOOC terdiri daripada Ayda Jebat, Achey Bocey, Aiman TIno dan Nabila Razali; manakala Team Color diwakili oleh Khai Bahar, Mark Adam, Ernie Zakri dan Kaka Azraf. Konsert ini bertambah meriah lagi kerana tetamu khas Saharul Ridzwan dan Zahirah Macwilson akan membuat penampilan khas mereka dan menyertai pasukan semasa konsert.

Kedua-dua pasukan akan mempunyai pelbagai persaingan di atas pentas, dan peminat boleh mengundi pasukan kegemaran mereka di laman rasmi untuk memenangi OPPO F9, sebanyak empat unit akan diberikan secara PERCUMA.

Pengundi perlu memuat naik gambar swafoto di Instagram sama ada dengan tanda V (jika menyokong Team VOOC dan hashtag #MYVOOCteam di pos), atau jari berbentuk hati (jika menyokong Team Color dan hashtag #MYColorteam di pos). Empat pemenang bertuah akan diumumkan semasa konsert pada 26 Ogos 2018.


Trek Lumba Baharu untuk Gergasi TV Global: Kualiti gambar menjadi Asas dan Aplikasi menjadi Bahagian Penting!

QINGDAO, China, 13 Januari 2021 /PRNewswire/ — Pada 11 Januari, Fisher Yu, Presiden Hisense Visual Technology, mengumumkan di CES maya yang pertama seumpamanya bahawa Hisense telah menjual lebih 25 juta produk paparan terminal pada tahun 2020, seraya mengekalkan kedudukan pertama dalam pasaran Cina. Pada tahun 2021, Hisense akan memberi tumpuan terhadap kecekapan teras kualiti gambar dan aplikasi serta melancarkan produk TV ULED baharu dengan kadar segar semula dan julat dinamik yang tinggi selain TV Laser TriChroma baharu.

Kualiti gambar merupakan asas bagi produk TV. Fisher Yu berkata, sebagai penaja rasmi EURO 2020, kami akan membawa versi tersuai siri EURO 2020 ULED U7 untuk peminat bola sepak di seluruh dunia. Hisense, yang akan melancarkan produk TV Laser baharu di CES pada setiap tahun, tahun ini melancarkan rangkaian penuh produk TV Laser TriChroma berukuran daripada 75-inci hingga 300-inci, justeru mengumumkan bermulanya era baharu TV Laser TriChroma. TV Laser TriChroma baharu Hisense menerima pakai seni bina sumber cahaya laser RGB. Laser warna yang berbeza dipakejkan secara berasingan dan dikawal dengan baik, lantas menghasilkan prestasi warna yang lebih tulen. Produk ini mencapai peningkatan kecerahan sebanyak 20% pada tahap piksel dan kecerahan gambar 430-nit. Di samping itu, standard gamut warna tertinggi TV dapat mencecah 107% BT2020 manakala liputan gamut warna dapat mencecah sehingga 151% daripada standard warna filem DCI-P3, iaitu hampir 50% melebihi pawagam mewah.

Aplikasi merupakan bahagian penting dalam produk TV. Fisher Yu berkata bahawa skrin adalah amat penting dalam pembinaan semula gaya hidup kita lantaran nilai dan fungsi uniknya. Dalam tahun 2020 yang mencabar, Hisense memberi tumpuan terhadap hiburan rumah dan melancarkan produk-produk seperti TV sosial, TV dwiskrin 8K dan TV Laser TriChroma yang menyokong panggilan persidangan bersama beribu-ribu pemanggil. Pada tahun 2021, Hisense akan terus memperluas fungsi skrin besar sebagai pusat kediaman pintar, bagi membolehkan aplikasi mereka menjadi platform sosial rumah. Skrin sosial Hisense yang dinaik taraf menyokong pejabat di rumah, kuliah dalam talian, penjagaan di rumah, kecergasan AI dan pelbagai keperluan sosial dan perniagaan, Produk eko-skrin Hisense juga berfokuskan pengguna. Ia berasaskan evolusi masa dan ruang dalam kehidupan rumah dan direka bentuk untuk meliputi pelbagai elemen dalam kehidupan harian termasuk pembelajaran di rumah, pejabat, riadah dan hiburan, pengurusan kehidupan, pengurusan imej dan lain-lain.

Sebagai contoh, Hisense melancarkan produk eko-skrin untuk pendidikan skrin sentuh sebagai respons kepada pertumbuhan pesat tuntutan pendidikan keluarga anak-anak yang dapat merealisasikan interaksi rumah-sekolah, bimbingan kerja rumah, ujian olokan dan model pendidikan yang lain. Produk skrin kecergasan rumah Hisense untuk peminat kecergasan turut menyokong kursus dalam talian dan sesi video, panduan AI dan dapat menghasilkan rancangan kecergasan individu selain merekodkan senaman. Hisense turut menyediakan pemain dengan produk permainan skrin besar yang menyokong permainan konsol, permainan awan dan permainan dalam talian. Hisense akan turut melancarkan paparan kenderaan, paparan lutsinar dan dwiskrin paparan, selain produk eko-skrin rumah yang akan dapat menyediakan perkhidmatan komuniti seperti perundingan perundingan jarak jauh dan pengurusan kemudahan komuniti. Di samping itu, perkhidmatan seperti navigasi perjalanan, pendidikan dan mesyuarat jarak jauh turut disediakan.

Dalam masa yang sama, Hisense akan terus meningkatkan kualiti gambar dan pengalaman dengan keupayaan cip. Hisense akan turut mengeluarkan secara besar-besaran cip dwiskrin 4K120Hz, cip pemprosesan kualiti gambar 8K 120Hz, cip suara pintar AISOC dan cip SOC visi AI. Cip-cip berkenaan akan diaplikasikan ke dalam TV ULED, yang merupakan TV definisi tinggi terlaris yang membawa kejutan audio-visual melangkaui imaginasi pengguna. Kemajuan teknologi paparan moden mencabar batasan masa, ruang dan jumlah peranti akses. Skrin berkenaan akan menghubungkan semua perkhidmatan, pengalaman sosial dan orang ramai. Kualiti gambar dan pengalaman aplikasi yang sentiasa meningkat terus mengukuhkan kedudukan penting produk TV dan ia turut membawa pemulihan dalam pasaran TV global. Syarikat-syarikat gergasi TV global sedang menghadapi trek lumba baharu.

Keywords: Computer Hardware Computer/Electronics Consumer Electronics Electronic Components Household Products Household/Consumer/Cosmetics Retail Trade show news

Source: PRNEWSWIRE


Beli Satu Percuma Satu Samsung Galaxy S8 – Adakah Malaysia Termasuk?

Sesiapa sahaja pasti tertumpu jika ada tawaran hebat disajikan, tambah lagi kalau ia diberi secara percuma. Oleh itu, Samsung ingin memberikan satu unit Samsung Galaxy S8 secara percuma melalui promosi beli satu percuma satu. Para pembeli perlu tukar-beli peranti lama seperti Galaxy Note 5, S6 Edge, S6 edge+, S7, S7 Edge, iPhone 6s, 6s Plus, 7 atau 7 Plus dengan Samsung Galaxy S8 dan dapatkan satu lagi unit Galaxy S8 secara percuma.

Disamping itu, telefon yang ditukar-beli perlulah berada dalam keadaan yang baik selagi tiada keretakan skrin dan tidak disenarai hitam. Selain itu, peranti tersebut hendaklah diformat semula tanpa ada perisian yang terkunci. Samsung juga menawarkan Samsung Galaxy S8+ dalam promosi ini, pembeli hanya perlu membayar USD100 (lebi kurang RM428) sebagai tambahan.

Apa yang tidak menariknya, kempen ini hanya berlangsung di Amerika Syarikat sahaja, justeru kami juga berharap pihak Samsung Malaysia Electronics (SME) juga mengadakan promosi hebat sebegini di Malaysia.


Siri Redmi K20 Catat Jualan Menakjubkan, Berjaya Jual 1 Juta Unit Dalam Bulan Pertama Jualan

Model peranti Redmi pastinya sangat popular. 2 model terbaharu iaitu Redmi K20 Pro dan juga Redmi K20 di China. Berita baik buat mereka apabila mereka telah berjaya menjual 1 juta unit peranti siri Redmi K20 bagi bulan pertama jualan.

Pengumuman tersebut dilakukan menerusi 1 muat naik tweet menerusi akaun Donovan Sung yang menyatakan ia telah terjual sebanyak 1 juta unit dan berterima kasih kepada peminat Mi (Mi Fans).

Kejayaaan jualan ini mungkin disebabkan oleh spesfikasi yang menakjubkan pada harga yang murah. Terdapat 4 varian yang dijual bagi model ini yang mana harga jualan bagi kem-empatnya adalah di antara kira-kira RM1,512 hingga kira-kira RM1,820.

Turut mengeluarkan versi bagi kelas pertengahan iaitu Redmi K20 yang  dikenali sebagai Xiaomi Mi 9T bagi pasaran Malaysia.Ia di tawarkan dalam 2 varian iaitu 6GB + 64GB (kira – kira 1199) dan 6GB + 128GB (kira-kira RM1399).


U Mobile Belanja Korang Tiga Kali Ganda Data!

Dah nak dekat tahun baru ni, perayaan Krismas pun tinggal dua hari lagi, lepas tu Tahun Baru Cina pula menyusul hujung Januari nanti. Meriah betul kita di Malaysia dengan bermacam jenis perayaan, lagi meriah bagi pengguna U Mobile sebab sehingga 15 Februari 2017, U Mobile belanja korang tiga kali ganda data Internet!

Pengguna pelan Unlimited Mobile Internet (UMI) kini menikmati tambahan kuota data Internet sehingga tiga kali ganda berkuat kuasa serta merta sehinggalah 15 Februari tahun hadapan. Kalu korang nak check berapa banyak tambahan kuota korang, bolehlah rujuk jadual data di laman U Mobile.


Trik Membersihkan Ruang Simpanan iPhone Tanpa Perlu Membuang Aplikasi

Masalah ruang simpanan merupakan perkara biasa yang dihadapi pengguna iPhone, ini kerana peranti tersebut mempunyai ruang simpanan terhad dan hadir tanpa sokongan MicroSD untuk anda menambah kapasiti. Pada kebiasaannya apabila iPhone mempamerkan mesej peringatan bahawa kapasiti memorinya hampir penuh, kebanyakan pengguna memilih untuk memadam aplikasi, lagu dan juga gambar bagi membersihkan sedikit ruang simpanan. Namun kali ini editor akan kongsikan satu teknik yang membolehkan anda membersihkan sedikit kapasiti stor dalaman iPhone tanpa perlu membuang mana-mana aplikasi atau fail.


Samsung Mempersembahkan ‘Superwomen’ Malaysia

Apabila disebut sahaja tentang adiwira, rata-rata daripada kita sudah tentunya akan terfikirkan tentang watak-watak yang terdapat di dalam komik dengan kebolehan kuasa hebat. Sebagai contoh, watak Supergirl dan Wonder Woman mungkin kelihatan seperti wanita biasa, tetapi tanpa disedari mereka ini sebenarnya menggalas tanggungjawab yang sangat besar dalam memastikan keamanan Bumi.

Kedua-dua watak wanita super ini telah menjadi ikon untuk wanita yang kuat dan memiliki dorongan motivasi hidup yang sangat tinggi, dan ini tidak bererti kewujudan mereka hanya di dalam komik sahaja. Tanpa anda sedari, wanita-wanita yang berinspirasi tinggi di dalam bidang masing-masing ini sebenarnya ada di sekeliling kita.

Bagi memberi inspirasi kepada rakyat Malaysia khususnya golongan wanita di negara ini, Samsung telah menemubual tiga usahawan wanita tentang perjalanan mereka dalam menyahut cabaran bagi menjadikan impian mereka satu kenyataan. Sempena kempen ‘Superwomen of Malaysia’ yang dibentangkan oleh Samsung Galaxy Note8, ketiga-tiga wanita super ini telah berkongsikan kisah dan perjalanan mereka, dengan harapan untuk memberi inspirasi kepada wanita yang ingin memulakan perkara yang lebih besar dan lebih baik. Apa yang menariknya, ketiga-tiga wanita super ini telah memberi kepercayaan kepada Samsung Galaxy Note8 sebagai teman yang dipercayai dalam membantu mereka untuk mengharungi perjalanan yang sangat kompetitif ini.

Nurul Zulkifli
Pereka fesyen dan pemilik butik MimpiKita
Persaingan sengit adalah antara cabaran yang dihadapi oleh Nurul Zulkifli dalam industri fesyen, namun dia terus menetapkan sasarannya untuk melakukan cabaran yang lebih besar. Berkat usahanya itu, dia telah tampil dengan label fesyennya sendiri melalui jenama MimpiKita. Kerja keras serta ketekunannya dalam mencipta identiti jenamanya sendiri telah membuahkan hasil apabila dia berjaya memulakan kerjayanya di London Fashion Week pada tahun 2015.

Memandangkan industri fesyen pada hari ini sangat dipengaruhi oleh media sosial, Nurul percaya bahawa akaun media sosial yang menarik akan menjadi penyumbang untuk mendorong pelanggan baru dan pelawat ke halaman media sosialnya dan seterusnya akan berkunjung ke butiknya. Melalui sokongan ciri Live Focus dan Pro Mode pada dwi kamera Galaxy Note8, Nurul mampu mengambil dan menyunting gambar rekaan pakaian yang dihasilkannya agar tampil lebih profesional.

Manakala penyediaan S Pen pada Galaxy Note8 juga membolehkan Nurul untuk meneroka kreativiti dan imaginasinya pada bila-bila masa. Ini kerana inspirasi serta idea yang diperolehi dari persekitarannya boleh terus dipersembahkan dalam bentuk lukisan menggunakan S Pen tersebut. Malahan sokongan fungsi untuk melaksanakan pelbagai tugasan seperti App Pair dan juga Multi Window turut membantunya agar kekal produktif.

Cheryl Ann Fernando
Pengarah Negara, Global School Leaders Malaysia
Cheryl Ann Fernando kini sedang giat melaksanakan misinya untuk melatih para pemimpin sekolah untuk meningkatkan pembelajaran pelajar dalam masyarakat yang kurang mendapat perhatian di seluruh dunia. Dalam usaha tersebut, dia mahu membantu mengukir minda dan juga menguatkan semangat serta tekad para pelajar. Antara kejayaan terbaik yang berjaya dicapainya adalah membentuk satu pasukan pelajar yang hampir tidak pernah bercakap bahasa Inggeris ke dalam skuad ‘choral speaking’ sehingga berjaya menjadi pasukan terbaik dalam peringkat daerah.

Sebagai seorang pendidik dan juga penceramah motivasi, Cheryl memerlukan banyak persediaan dan juga organisasi. Jadi dengan bantuan Galaxy Note8, dia mampu menyiapkan persembahan dan juga ucapan pada bila-bila masa dan di mana sahaja. Ia juga sangat berguna dalam membantunya dalam proses mencari maklumat ataupun mencatatkan idea yang difikirkannya. Menurut Cheryl, sokongan fungsi Multi Window juga dirasakan sangat membantu kerana dia mampu mengoperasikan beberapa aplikasi secara serentak.

Keupayaan S Pen untuk menerjemahkan walaupun kata-kata yang paling kompleks juga tidak dapat dinafikan sebagai bantuan hebat untuk Cheryl dalam menghapuskan penghalang bahasa dalam pendidikan. Melalui kemajuan dalam teknologi, Cheryl berkomunikasi dengan mudah dengan pelajar yang berbilang kaum. Menurutnya dengan menggunakan Galaxy Note8, banyak kerja dapat diselesaikan kerana keupayaan Samsung Dex sudah mampu menggantikan fungsi sebuah komputer riba.

Hui Matthews
Ketua Pegawai Eksekutif dan pemilik Ash Be Nimble
Kepercayaan Hui Matthews terhadap kepentingan mengekalkan gaya hidup sihat dan dalam masa yang sama mengimbangi komitmen terhadap keluarga serta kerjaya, telah mendorong bila untuk menghasilkan pakaian kecergasan yang bergaya dan berpatutan untuk semua orang. Insipirasi ini bermula setelah dia menyertai perlumbaan Maraton Wanita Malaysia yang pertama pada tahun 2013.

Kerjaya dan kehidupan keluarga adalah dua elemen yang sangat berbeza yang memerlukan dedikasi yang besar, jadi sebagai wanita bekerjaya, isteri dan juga seorang ibu, keperluan untuk melaksanakan pelbagai tugasan pada setiap hari merupakan satu perkara yang perlu ada. Dengan bantuan Galaxy Note8, ia berupaya menyeimbangkan segala keperluan tersebut kerana fungsi Screen Off Memo memudahkan pengambilan nota penting pada bila-bila masa.

Sokongan kapasiti bateri yang tahan lebih lama juga membolehkannya untuk terus bekerja sepanjang hari, tambahan pula kemampuan Galaxy Note8 untuk mengoperasikan beberapa aplikasi pada satu-satu masa. Malah percutian bersama keluarga juga menjadi lebih bermakna dan menyeronokkan kerana setiap detik-detik indah mampu diabadikan dalam bentuk gambar mahupun video dengan menggunakan dwi kamera pada peranti ini.


[TERTIRIS] : Reka Bentuk HUAWEI Nova 5i Muncul Di TEENA – Sokong Empat Kamera Utama

Media sosial kebelakangan ini dibanjiri dengan berita mengenai pewaris baru HUAWEI iaitu HUAWEI Nova 5. Terbaru, heboh pula diperkatakan reka bentuk untuk HUAWEI Nova 5i telah pun tertiris di laman TEENA.

Memetik maklumat tersebar, HUAWEI Nova 5i bakal muncul dengan rekaan skrin berlubang dan ketersediaan empat kamera utama. Kamera in disusun secara menegak pada sudut kiri (terdapat LED Flash). Pengimbas cap jari fizikal berbentuk bulat turut terbina pada panel belakang. Jika diteliti, terdapat logo penjenamaan HUAWEI pada bahagian bawaH dan pada sisi kanan terlihat adanya butang kuasa serta laras suara.

Walau bagaimanapun, maklumat tertiris masih lagi ‘rumors’ dan belum diketahui kesahihannya. Jadi, sama-sama kita tunggu kemunculan rasminya pada minggu hadapan – 21 Jun 2019. Kekal bersama eRing untuk lebih info terkini!

[SUMBER] , [SUMBER 1], [SUMBER 2]

___________________________________________________________________

Artikel Berkaitan:


Trade-In Smartphone Lama Anda, Dapat Samsung Galaxy S10 Baru! Bestnya…

Hai semua! Kalau anda rasa macam berkira-kira nak ‘angkat’ Samsung Galaxy S10 baru, inilah masanya!! Samsung ada kempen SUPER DUPER BEST khas buat anda!

Samsung kini menawarkan kempen menarik untuk anda trade-in smartphone lama kepada Samsung Galaxy S10 baru. Kempen ini bermula 8 Mac hingga 30 April 2019. WOWWW! Bestnya…

Lebih istimewa lagi, kempen ini tidak hanya tertumpu kepada jenama Samsung semata-mata, malah telefon lain seperti HUAWEI, OPPO, vivo dan iPhone juga turut layak sertai kempen ini. Berikut adalah senarai harga trade-in mengikut jenama & gred :

Jadi bagi yang berminat, ayuh ke Samsung Experience Stores atau pengedar sah Samsung untuk sertai kempen ini! Maklumat lanjut, layari Samsung Malaysia.

Ohh ya! Jangan lupa juga ajak ahli keluarga dan kawan-kawan memeriahkan roadshow besar-besaran Samsung Galaxy S10. Hadiah menarik bernilai RM1,079 menanti anda! Bermula HARI INI – 10 Mac 2019 bertempat di 3 lokasi berikut :


Tonton Euro 2016 Dalam Format Virtual Reality

WOW! Nampaknya peminat bola akan lebih bersemangat apabila mengetahui bahawa format video virtual reality akan digunakan pada siaran pertandingan Euro 2016 di Perancis. Menurut media Eropah, pegawai-pegawai UEFA sudah memberikan kebenaran kepada pengendali media dan siaran untuk meletakkan kamera 360 darjah di kawasan stadium, terowong pemain, bilik persalinan dan bilik media.

UEFA bagaimanapun masih belum mengumumkan perlawanan manakah yang boleh ditonton pada format tersebut, tetapi menurut ura-ura perlawanan separuh akhir dan akhir sudah hampir pasti boleh ditonton secara virtual reality.

Kita masih lagi menunggu pengumuman dari UEFA sama ada rancangan VR tersebut adalah untuk siaran langsung ataupun hanya ulang tayang/rakaman siap.


Penghantaran Pada Separuh Pertama Tahun 2021 Bagi Peranti OnePlus Meningkat Sebanyak 257% Tahun Ke Tahun!

Jenama peranti pintar popular  OnePlus mengumumkan data pertumbuhan penjualan pasaran global untuk separuh pertama 2021.

Data menunjukkan bahawa penghantaran global telefon bimbit OnePlus pada separuh pertama tahun 2021 meningkat sebanyak 257% tahun ke tahun.

Menurut data dari organisasi penyelidikan Counterpoint, penghantaran OnePlus di pasaran AS pada separuh pertama tahun meningkat 428% tahun ke tahun, dan penghantaran di pasaran Eropah pada suku kedua meningkat sebanyak 304% tahun ke tahun -tahun. Di pasaran India, penjualan OnePlus pada suku kedua 2021 meningkat sebanyak 229% dari tahun ke tahun.


Bot Lucky Dari Google Untuk Membantu Anda Mencari Fail GIF Di Dalam Allo

Allo adalah aplikasi chat terbaru yang dikeluarkan Google setelah Hangout mendapat sambutan yang suam-suam sahaja. Google meletakkan fungsi Google Assistant di dalam Allo bagi menjadikan aplikasi chat ini lebih menarik.

Untuk menarik lebih ramai pengguna kepada aplikasi Allo, Google memperkenalkan satu lagi fungsi di mana anda boleh melakukan carian GIF dengan bantuan bot khas yang dikenali sebagai Lucky. Anda cuma perlu taip @lucky dan kemudian meletakkan frasa carian GIF untuk mencari fail GIF.

Satu lagi alternatif carian GIF adalah melalui papan kekunci Gboard di mana anda boleh tap butang emoji dan memilih fungsi GIF pada bahagian bar bawah. Saya rasakan fungsi carian pada papan kekunci lebih pantas dan efisien. Apa pula kata anda?


Bulan Ogos Ini vivo Menurunkan Harga V5Plus Dan Kempen Tukar Beli Y66

Menjelang Hari Kemerdekaan yang bakal disambut minggu hadapan, vivo sekali lagi mengadakan promosi eksklusif kepada sesiapa yang berminat untuk membeli peranti vivo V5Plus. Kini, ia ditawarkan pada harga RM1,499 dimana telah dikurangkan sebanyak RM200 daripada harga asal (RM1,699).

Vivo V5Plus dikuasakan oleh Qualcomm Snapdragon 625 octa-core 2.0GHz bersama RAM 4GB dan ruang storan sebesar 64GB. Mengutamakan kamera selfie, dua sensor 20MP dan 8MP yang menyokong efek bokeh telah dibekalkan di panel depan. Malah, kamera belakang pula diberikan sensor 16 Megapiksel mampu merakam gambar yang tajam dan jelas.

Di samping itu, bermula 1 Ogos hingga 3 September depan, vivo juga mengadakan kempen tukar beli untuk peranti Y66. Anda hanya perlu mengunjungi mana-mana stor konsep vivo dan dapatkan rebat sebanyak RM100 dengan menukar telefon lama (boleh dihidupkan) kepada vivo Y66 pada harga RM899 sahaja.

Tidak cukup dengan itu, vivo juga mengadakan cabutan bertuah dari tarikh 26 Ogos hingga 3 September 2017, menawarkan hadiah wang tunai sehingga RM15,000 (RM5,000×1, RM1,000×5, RM500x10, RM100x30).

Cara-cara untuk menyertai Cabutan Bertuah Merdeka vivo:-

Untuk maklumat lanjut sila layari terma dan syarat vivo Malaysia.


Tawaran Menarik Dalam Promosi “Gaya Raya Bersama Huawei”

Tinggal beberapa hari sahaja lagi umat Islam akan menyambut bulan Ramadan Al-Mubarak. Jadi untuk memeriahkannya, Huawei bakal mengadakan tawaran promosi dibawah kempen “Gaya Raya Bersama Huawei” menawarkan hadiah keseluruhan sehingga RM100,000.

Pelanggan yang bertuah akan membawa pulang tiket percutian 4 hari 3 malam untuk empat (4) orang ke Tokyo Disneyland, Jepun dan Club Meli Bali, Indonesia. Selain itu, Huawei juga akan memberikan trip percutian menarik, baucar tunai, dan cenderahati eksklusif apabila pelanggan membeli mana-mana telefon pintar Huawei.

Kempen ini akan bermula dari 18 Mei hingga 17 Jun 2018 dimana pelanggan yang membeli peranti Huawei berpeluang untuk mendapatkan 250 keping baucar RM200 dan hadiah menarik seperti:

Untuk menyertai kempen “Gaya Raya Bersama Huawei”, pelanggan perlu ikuti langkah mudah ini dengan:


Energizer Power Max P600S – Telefon Pintar Dengan Bateri 4,500mAh

Energizer sebuah syarikat yang terkenal menghasilkan bateri kali ini memperkenalkan telefon pintar terbaru iaitu Energizer Power P600S. Masih mengekalkan identiti sebagai pembekal sumber tenaga, Energizer turut meletakkan peranti ini dengan bateri sebesar 4,500mAh bersama skrin nisbah 18:9 bersaiz 5.99-inci beresolusi 1080 x 2160p.

Dikuasakan oleh cip pemproses MediaTek P25 Octa-core 2.5GHz dan grafik Mali-T880 MP2, ia juga dipadankan dengan RAM 3GB dan storan sebanyak 32GB. Manakala satu lagi varian menawarkan kapasiti memori sebesar 6GB dan 64GB, kedua-dua varian menyokong slot kad microSD sehingga 256GB.

Sudut penggambaran pula, peranti ni membawakan fungsi dwi kamera 13MP + 5MP di belakang dan 8 Megapiksel untuk kamera depan. Bagi menyerlahkan rupa fizikal luaran, panel belakang turut dikemaskan dengan bahan berasaskan karbon fiber.

Energizer Power Max P600S dioperasikan Android Nougat terus dari kotak dan ia akan mula dijual pertengahan bulan ini di laman atas talian Amazon. Setakat ini, tiada maklumat lanjut mengenai ketersediaannya di pasaran Asia khususnya Malaysia.

Sumber


BERITA BAIK!!! Lanjutan Promosi Pelan HERO P70 Dari U Mobile!

U Mobile memutuskan untuk melanjutkan tempoh promosi pelan popular mereka HERO P70 (sebelum ini ditawarkan sehingga 31 Disember 2016) sehingga penghujung tahun hadapan 31 Disember 2017, bermakna pengguna yang melanggan pelan ini akan menikmati 15GB kuota data Internet pantas pada harga RM 70.

Selain kuota data Internet 15GB, pelanggan pelan P70 juga diberikan kuota data khas Video Onz 7GB khas untuk menonton video dari pelbagai portal hiburan. Panggilan percuma tanpa had juga akan diberikan bersama-sama pelan ini, jika anda ingin melanggan P70 bolehlah pergi ke mana-mana cawangan U Mobile untuk mendaftar.


Samsung Galaxy S7 Edge Versi Pink Gold Kini Di Malaysia

Berikutan respon yang sangat baik terhadap model Galaxy S7 edge Samsung Malaysia memutuskan untuk membawa masuk variasi warna terbaru Galaxy S7 edge ke dalam pasaran Malaysia.

Variasi warna Pink Gold boleh didapatkan mulai 27 Mei ini dengan harga RM 3,099 di stor jualan Samsung dan juga pengedar sah. Variasi warna baru ini dilancarkan bagi menambah pilihan sedia ada, iaitu Black Onyx, Gold Platinum, dan Silver Titanium.

Menurut Samsung, mereka sedar bahawa smartphone ketika ini merupakan satu fashion statement kepada si pemakai dan warna yang eksklusif serta tersendiri mampu menyerlahkan profil seseorang itu. Jadi mereka tekad membawakan pelbagai pilihan warna untuk pengguna.


Sokongan Dwi Kamera Pada Xiaomi Redmi Note 4?!

Tahun 2016 ini telah mula memperlihatkan trend penggunaan dwi kamera pada telefon pintar apabila lebih banyak pengeluar yang memperkenalkan model terbaru keluarannya dengan sokongan spesifikasi penggambaran itu.

Nampaknya kali ini giliran Xiaomi pula untuk tampil dengan sokongan dua buah lensa kamera, apabila pendedahan awal Xiaomi Redmi Note 4 telah tersebar di Internet baru-baru ini. Berdasarkan kepada ketirisan gambar yang telah tersebar, selebriti Liu Haoran telah dilihat memegang peranti terbaru keluaran Xiaomi yang jelas memperlihatkan sokongan dua buah lensa kamera di bahagian belakangnya.

Peranti yang dipercayai sebagai model Redmi Note 4 itu telah menempatkan kedua-dua lensa kamera itu antara LED Flash. Walaupun tidak banyak maklumat yang diperolehi, ketiadaan sensor pengimbas cap jari di panel belakang sebagaimana model Redmi Note 3 sebelum ini, mungkin menjanjikan penyediaan pengimbas cap jari dengan butang Home fizikal sama seperti model Mi 5. Selain itu juga, Xiaomi Redmi Note 4 ini juga dilihat menggunakan kerangka logam jenis unibodi dengan kemasan brushed metal yang berkilat.


Dapatkan OnePlus 7T Pro Di Malaysia Pada Harga RM3,399 – Ketersedian Bermula Hari Ini!

Hi gais! How’s your day? Nampaknya peminat setia OnePlus di Malaysia kini sudah boleh memiliki model OnePlus 7T Pro melalui penjual tempatan, Direct D. Bagi yang berminat, harga ditawarkan adalah RM3,399 dan ketersediaan bermula hari ini.

Setiap pembelian didatangkan dengan jaminan waranti tambahan + pelindungan skrin percuma selama setahun. Peranti ini boleh dimiliki secara atas talian atau walk ini menerusi mana-mana outlet terpilih. Maklumat lanjut, layari DirectD.

SPESIFIKASI ONEPLUS 7T
• 6.67 “QUAD HD +
• 90 Hz Fluid Display
• 8GB RAM | 256GB ROM
• Slot Dual Sim | Android 10
• Qualcomm Snapdragon 855+
• Kamera selfie : 16 MP (f/2.0)
• Kamera Utama : 48MP + 8MP + 16MP
• Bateri 4,085mAh| Pengecasan pantas (Warp Charge)


Sudah Bersedia Untuk Magic? Sebuah Peranti Eksperimental Dari Honor!

Honor yang mempunyai impak cukup besar dalam pasaran peranti mesra ekonomi, bagi mengakhiri tahun 2016 dengan penuh bergaya, Honor memperkenalkan sebuah peranti yang cukup hebat.

Menurut Richard Yu (CEO Huawei’s Consumer Business Group), Honor Magic merupakan sebuah peranti eksperimen dari mereka sebagai persediaan syarikat itu menjengah ke masa hadapan dunia peranti pintar. Akses pantas dan kesediaan peranti menjadi salah satu aspek yang semakin mendapat tempat di dalam pasaran pengguna. Melalui kehebatan sensor dan perisian kecerdasan pintar, smartphone kini boleh bersedia dan bertindak dengan input yang minimal dari anda.

Magic dikuasakan cip Kirin 950, pemproses yang sama digunakan di dalam Honor 8. Cip tersebut disokong pula oleh 4GB RAM serta 64GB ROM, ia juga mempunyai set kamera yang sama pada Honor 8, 12 megapiksel (dwi lensa) untuk kamera utama dan 8 megapiksel untuk anda mengambil gambar selfie. Kapasiti bateri 2900mAh mungkin tidak begitu menarik kepada mereka yang sudah biasa menggunakan peranti flagship yang pada kebiasaannya menawarkan tambahan 300-800mAh, tetapi fokus di sini sebenarnya adalah kepada teknologi cas pintar terbaru yang mampu memberikan 40% kuasa dalam 10 minit cas, manakala cas 20 minit membawa anda sehingga 70%.

Kehebatan Honor Magic terletak pada sensor dan kecerdasan pintarnya. Ia hadir dengan sensor WiseScreen yang membolehkan pengguna untuk mengaktifkan Magic dengan hanya melihat skrin. Apabila pengguna meletakkan Honor Magic ke bawah atau di dalam poket, telefon pintar secara automatik mematikan skrin dan mengunci telefon. Honor Magic baru juga dilengkapi dengan FaceCode ciri pengecaman pintar yang menunjukkan notification hanya apabila ia mengesahkan bahawa anda sedang menggunakan peranti, bukan orang lain, tetapi anda perlu daftar wajah anda di dalam perisian keselamatan bagi mengaktifkannya. Syarikat itu juga memperkenalkan Deep Think, sebuah kecerdasan pintar ala-ala Google Now On Tap yang dapat membantu anda dalam tugasan dan kerja seharian.

Honor Magic yang boleh didapatkan bermula semalam 16 Disember di China pada harga CNY 3,699 (kira-kira RM 2,379.08). Honor tidak mendedahkan apa-apa maklumat sama ada Honor Magic akan dijual di luar pasaran China.


[Tertiris] Gambar OnePlus 6 Dengan Kemasan Kaca?!

OnePlus merupakan salah satu jenama yang menghasilkan peranti telefon pintar premium dengan harga yang berpatutan. Kini terdapat ura-ura mengenai kedatangan peranti flagship terbaru mereka, OnePlus 6.

Muncul imej yang dikatakan milik OnePlus 6 sedang hangat diperkatakan di Internet. Jika betul ini gambar OnePlus 6, ia adalah telefon pintar pertama milik OnePlus yang menggunakan kemasan kaca untuk peranti mereka. Dengan penggunaan panel kaca, secara tidak langsung memberitahu kemungkinan OnePlus 6 hadir dengan sokongan pengecasan tanpa wayar. Malah pada panel belakang turut dilengkapi pengimbas cap jari.

Pada panel hadapan pula, telefon pintar ini hadir dengan paparan skrin ‘rongak’ serta bingkai nipis yang sememangnya menjadi trend masa kini. Menguatkan lagi dakwaan imej yang tertiris adalah peranti OnePlus 6 adalah sistem operasinya, di mana OnePlus menggunakan sistem operasi OxygenOS yang berasaskan Android. Bagi spesifikasi lain, tiada maklumat yang didedahkan selain pemproses Qualcomm Snapdragon 845.

Sumber


Pek Bundle Untuk Anda Mula Membina PC Gaming

NVIDIA telah mengumumkan sesuatu yang sedikit berlainan, istimewa dan yang paling penting sekali menarik.

Mereka telah melancarkan sebuah pek bundle perkakasan komputer khas bagi mereka yang bercadang untuk membina PC gaming mereka sendiri. Proses memilih komponen boleh menjadi sesuatu yang sukar bagi pengguna dengan lambakan pilihan dan spesifikasi di pasaran. Jadi langkah NVIDIA memperkenalkan pek ini sedikit sebanyak memudahkan pengguna dalam memilih komponen terpenting buat PC mereka.

Di dalam pek ini, NVIDIA menyediakan kad grafik MSI GTX 1060 3GT OC (3GB), unit pembekal kuasa Corsair CX450M dan juga solid state drive Corsair Force Series LE 240. Bagi mereka yang mempunyai pengetahuan asas di dalam sistem binaan komputer, kit ini amat berguna untuk memulakan projek binaan komputer gaming yang mampu memainkan permainan terkini pada kualiti 1080p. Selain itu, dengan memasang kad grafik ini bersama cip pemproses yang sesuai, komputer anda boleh diklasifikasikan sebagai VR Ready.

Pek bundle ini dijual pada harga Euro 399 (kira-kira RM1,857 ), namun masih belum diketahui sama ada NVIDIA akan membawa masuk pek ini ke dalam pasaran Malaysia.


Maxis Menawarkan Samsung Galaxy Note 7?!

Maxis menjanjikan sesuatu yang hebat melalui laman web mereka! Berdasarkan imej yang tertera pada laman web tersebut, kami menjangkakan bahawa peranti yang bakal ditawarkan Maxis adalah Samsung Galaxy Note 7 yang tidak lama lagi akan dilancarkan. Mungkin Maxis sudah merangka pelan pasaran untuk peranti tersebut melalui pakej telekomunikasi mereka.

Kepada mereka yang berminat untuk mengetahui dan mengikuti lebih lanjut mengenai promosi ini, anda boleh mendaftar diri , selepas itu segala maklumat terbaru akan dihantar oleh Maxis terus ke e-mel anda.

BACA JUGA:


Samsung Membangunkan Rekaan Skrin Boleh Diperluaskan – Dikatakan Rekaan Yang Lebih Praktikal Berbanding Skrin Boleh Lipat

Samsung pastinya sebuah jenama peranti pintar yang sentiasa menghasilkan peranti yang berinovasi. Jika beberapa bulan dahulu ia memperkenalkan Galaxy Fold yang mana skrin boleh dilipat, kini dalam 1 maklumat yang terdedah, Samsung bakal hadir dengan paten skrin yang boleh diperluaskan.

Rekaan ini nyata lebih praktikal berbanding rekaan boleh lipat. Menariknya, skrin ini boleh diperluas dengan hanya menarik bahagian skrin yang tersorok di bahagian kanan. Ia dikatakan bakal menggunakan teknik paparan boleh gulung yang mana di gunakan menerusi rekaan ini.

Menerusi gambar yang tertiris ini, ia memperlihatkan kedudukan kamera berada di bahagian atas sebelah kanan dan melintang. Berbeza berbanding rekaan-rekaan sebelum ini.

Jika kita lihat menerusi imej paten tersebut, ia bakal dihadirkan dengan keupayaan tri-kamera dan dikatakan bakal tampil dengan kamera lebar biasa, ultralebar, dan telefoto.

Namun, masih tidak diketahui model yang manakah akan menggunakan paten ini. Jadi sama-sama kita nantikan perkembangan paten ini.

Sumber: LetsGo Digital


vivo Perkenal APEX 2019, Telefon Pintar 5G Pertama vivo

Vivo hari ini memperkenalkan konsep telefon pintar APEX 2019. Telefon 5G pertama vivo ini menawarkan keunikan rekaan dengan permukaan melengkung Waterdrop Glass dan tanpa bukaan dan bezel pastinya memberikan pengalaman yang menakjubkan.

Telefon ini dikuasakan dengan Qualcomm Snapdragon 855. Turut disertakan dengan memori besar iaitu 12GB + 256GB yang disertakan dengan pembantu kecerdasan buatan Jovi dan pelbagai lagi fungsi lain.

Peranti ini juga turut dilengkapi dengan teknologi pengesanan cap jari di atas paparan penuh yang mana sensor meliputi hampir keseluruhan paparan. Hal ini membenarkan pengguna untuk menyentuh hampir di mana sahaja pada skrin untuk membuka peranti tersebut.

Ia juga turut dibantu Fungsi Lampu Cap Jari canggih vivo. Ketika jari pengguna berada hampir pada paparan, piksel mengelilingi titik sentuhan akan secara automatik menyala sebagai sumber cahaya tambahan untuk membantu mendapatkan imej cap jari yang jelas.

APEX 2019 turut memperkenalkan rekaan FullViewTM. Telefon ini telah membuang kesemua butang dan menggunakan teknologi Touch Sense yang memberikan pengalaman yang berbeza. Sensor tekanan tersebut boleh mengenal pasti jika pengguna menekan frame dan sentuhan kapasitif boleh menentukan posisi dan memberikan lebih ketepatan.

Port USB pula digantikan dengan MagPort yang merupakan magnetic power connector yang membenarkan pengecasan dan pemindahan data.

Peranti ini juga turut menjadikan paparan sebagai speaker dengan menggunakan teknologi Body Sound Casting yang menukar keseluruhan paparan APEX 2019 kepada speaker melalui fungsi getaran skrin.

Bagi mendapatkan maklumat lanjut, bolehlah melayari laman sesawang vivo.


Rangkuman Acara WWDC 2016 : iOS 10

Acara tahunan anjuran Apple WWDC 2016 sudah pun membuka tirai dan pelbagai pengumuman hala tuju baru dan tambah baik sistem Apple telah pun dilakukan. Jadi mari kita lihat apa perkembangan menarik yang telah berlaku sepanjang WWDC 2016 setakat ini.

Perkembangan iOS 10 mungkin antara berita yang paling dinantikan pada acara ini, dan penantian selama ini agak berbaloi dengan pelbagai berita tambah baik yang dibuat Apple untuk versi terbaru iOS.

Aplikasi Message merupakan salah satu aplikasi yang menerima ubah suai yang besar, pelbagai fungsi dilengkapkan pada versi terbaru seperti belon animasi, teks boleh padam, emoji saiz besar dan pelbagai lagi.

Selain itu, aplikasi Maps juga menerima tambah baik pada sistem antaramukanya dengan butang yang lebih besar dan menu yang lebih mudah digunakan.

Apple juga memperkenalkan rich notifications, iaitu paparan lock screen baru yang memaparkan lebih banyak informasi kepada anda tanpa perlu anda membuka peranti.

Syarikat Cupertino itu juga buat pertama kalinya memperkenalkan aplikasi Home yang disasarkan kepada mereka yang mempunyai pelbagai peranti Apple di rumah. Melalui aplikasi ini anda boleh mengawal pelbagai peranti dengan hanya menggunakan satu sumber kawalan.

Senarai peranti yang serasi dengan iOS 10：

Baca Juga:


vivo Y91 Tersedia Di Malaysia Bermula 5 Januari 2019 – Harga RM799

Berita baik buat semua! vivo ingin memeriahkan momen tahun baru anda dengan mengumumkan bahawa vivo Y91 bakal tersedia secara rasmi di pasaran tempatan bermula 5 Januari depan! Lebih mengujakan, harga yang ditawarkan sangat mampu milik iaitu RM 799 SAHAJA!

Bagi yang berminat, vivo Y91 boleh di dapati melalui kedai-kedai konsep vivo, pengedar-pengedar sah vivo atau gedung membeli belah atas talian seperti vivo Store, Lazada, Shopee, 11street dan Lmall.

vivo Y91 membawakan rekaan skrin bertakuk kecil pada saiz 6.22 inci dan menawarkan nisbah skrin-ke-kerangka sebanyak 88.6%. Melengkapinya adalah cip pemproses Mediatek Helio P22, memori sebesar 3GB RAM + 64GB ROM (boleh dikembangkan sehingga 256GB melalui kad memori), bateri 4,030 mAh, kamera utama : 13MP +2MP dan kamera hadapan : 8MP.


Apple Labur USD390 Juta Untuk Menghasilkan Teknologi Laser Berasaskan Sensor 3D Pada iPhone

Apple dilaporkan telah melaburkan sebanyak USD390 juta atau bersamaan kira-kira RM1.57 bilion ke Finisar Corporation, iaitu sebuah syarikat yang menghasilkan subsistem dan juga komponen komunikasi optikal. Pelaburan ini dibuat sebagai sebahagian daripada program baru Apple untuk menjana penciptaan pekerjaan di kalangan pengeluar di Amerika Syarikat.

Finisar Corporation telah dipilih oleh Apple dalam usaha untuk menghasilkan teknologi laser berasaskan sensor 3D yang akan digunakan oleh iPhone nanti. Melalui teknologi laser yang akan dipancarkan pada bahagian belakang iPhone, ia dipercayai mampu mengukur kedalaman ruang dengan lebih tepat untuk penggunaan di dalam aplikasi Realiti Gabungan (Augmented Reality).

Sungguhpun begitu, buat masa ini masih belum dapat disahkan lagi sama ada teknologi laser berasaskan sensor 3D ini akan mula diperkenalkan pada iPhone keluaran tahun 2019 nanti ataupun tidak. Setakat ini, Apple telahpun menggunakan teknologi laser pada lensa depan iPhone X melalui fungsi Face ID, Animoji dan juga mod swafoto potret.

Sumber: TheVerge


Apstra Perkenal Integrasi Rangkaian Berasaskan-Internet yang Maju dengan Juniper Networks dan SONiC, Seiring dengan Peningkatan Fungsi Operasi untuk Memenuhi Permintaan Pelanggan

Evolusi Apstra Seterusnya dalam Rangkaian Berasaskan-Tujuan berhasrat untuk Mempercepatkan dan Memudahkan Pelaksanaan dan Pengendalian Rangkaian

MENLO PARK, California, 18 Ogos 2020 /PRNewswire/ —  Apstra, pelopor Rangkaian Berasaskan-Tujuan (IBN) dan syarikat perisian multinasional hari ini mengumumkan evolusi terbaharu produk utamanya,  Apstra AOS, menyediakan pertumbuhan pesat pasaran Rangkaian Berasaskan-Tujuan. AOS 3.3 memperkenalkan keupayaan IBN yang canggih untuk beralih kepada Juniper Networks di samping pelbagai peningkatan operasi dan rangkaian terbuka yang membolehkan perusahaan bertindak balas dengan lebih cepat terhadap garis masa termampat dan peralihan perniagaan yang tidak dijangka sambil memberikan pengalaman yang terbaik kepada pengguna akhir. Penambahbaikan produk yang ketara ini akan meningkatkan kelajuan dan kebolehpercayaan secara dramatik tentang bagaimana rangkaian digunakankan dan dikendalikan di pusat data.

Menurut  laporan Global Market Insights yang terkini, pertumbuhan pasaran Rangkaian Berasaskan-Tujuan melebihi AS$900 juta pada tahun 2019 dan dianggarkan akan berkembang pada CAGR lebih daripada 30% antara tahun 2020 dan 2026.  Penerimaan penyelesaian IBN yang dipercepat dilakukan pada masa pusat data mesti memenuhi garis masa perniagaan yang termampat  sambil memberikan kesederhanaan operasi yang memenuhi atau melangkaui awan, tetapi dengan kebolehpercayaan. Menggunakan penyelesaian IBN sangat penting bagi perusahaan yang menggandakan usaha transformasi digital, yang memerlukan ketangkasan rangkaian pusat data, peningkatan ketersediaan, dan peningkatan pulangan pelaburan (ROI). Perniagaan mungkin akan tiga kali lebih berkemungkinan gagal dalam usaha transformasi digital jika mereka tidak mengubah rangkaian mereka dahulu.

“Pemantauan dan pengurusan operasi Pusat Data terus berkembang dengan lebih kompleks secara progresif dan semakin mementingkan misi kerana perusahaan mempercepat transformasi digital mereka,” kata Mansour Karam, Pengasas dan Presiden Apstra. “IBN ialah penyelesaian yang diharapkan oleh ramai pengendali dan arkitek rangkaian bagi membantu meneruskan organisasi mereka. Apabila peningkatan IBN menjadi fokus, memperluas kemampuan IBN yang unik dan canggih ke Juniper Networks, berpasangan dengan peningkatan operasi, membolehkan kami memberikan penyelesaian terkemuka dalam industri kami merentasi pelbagai pilihan perkakasan yang lebih luas.”

AOS Apstra ialah bahagian penting dalam teka-teki ini yang mendorong kepada automasi dan pengesahan gelung tertutup. Teknologi unik ini menangani kerumitan rangkaian yang dihadapi oleh arkitek dan pengendali dengan menerapkan pengesahan dan analisis hari ke-0 sambil memanfaatkan satu sumber rangkaian kebenaran. Apstra memberikan kuasa kepada organisasi untuk menyedari kecekapan dan faedah yang penting daripada Operasi Hari Ke-0 yang dihasilkan daripada IBN.

“Permintaan yang keterlaluan daripada industri perkhidmatan kewangan Switzerland yang terkenal memerlukan infrastruktur yang menjamin kependaman dan masa tindak balas terendah dengan kecekapan kos tinggi dan tahap kebolehpercayaan yang tinggi,” jelas Hanspeter Tinner, Ketua Pegawai Perkhidmatan dan pengasas bersama Beelastic. “Perkara ini hanya boleh berlaku sekiranya teknologi terkini digunakan secara menyeluruh. Model operasi mudah dan automasi hujung-ke-hujung Apstra membantu kami memberikan masa tindak balas terendah dengan kos kecekapan dan kebolehpercayaan tertinggi. Dan dengan kelajuan ciri pantas mereka, kami yakin mereka akan terus memberikan perkhidmatan terhadap keperluan pelanggan kami pada masa akan datang.”

AOS Apstra mendayakan organisasi untuk mengautomasikan semua aspek dalam fasa reka bentuk, binaan, penyebaran, dan operasi rangkaian. Penyelesaian IBN yang terkemuka mempengaruhi analitik berasaskan-tujuan yang maju bagi mengesahkan rangkaian secara berterusan, dengan itu menghapuskan kerumitan, kerentanan, dan gangguan yang menghasilkan rangkaian yang selamat dan berdaya tahan. Untuk mengetahui lebih lanjut mengenai transformasi syarikat anda dengan Apstra, layari https://apstra.com/.

Latar Belakang Apstra, IncApstra® ialah syarikat perisian mutinasional yang memberikan penyelesaian bersatu untuk mengautomasikan senibina dan pengendalian rangkaian pusat data. Produk terunggul Apstra, AOS, memberdayakan organisasi untuk mengautomasikan semua aspek merancang, membina, menyebarkan, dan mengendalikan rangkaian mereka, membolehkan mereka untuk membuat perubahan pada rangkaian mereka dengan cepat dan boleh dipercayai, sambil menggunakan modal insan dengan cekap dan melepaskan diri mereka daripada penguncian vendor perkakasan. Organisasi yang menggunakan AOS telah melihat pengurangan OpEx lebih daripada 80 peratus, peningkatan ketangkasan 99 peratus, dan peningkatan kebolehpercayaan lebih daripada 70 peratus.  AOS menggunakan analisis berasaskan-tujuan Apstra yang maju bagi mengesahkan rangkaian secara berterusan, dengan menghapuskan kerumitan, kerentanan, dan ganggguan yang menghasilkan rangkaian yang selamat dan berdaya tahan.

Apstra,ditubuhkan pada tahun 2014 oleh pemimpin industri rangkaian yang terkenal dan terbukti David Cheriton, Mansour Karam, dan Sasha Ratkovic, beribu pejabat di Melo Park, California, dengan pejabat di seluruh dunia.

Keywords: Computer Networks Computer Software Computer/Electronics Internet Technology Telecommunications New products/services

Source: PRNEWSWIRE


Permainan Hearthstone Sumbang Emas Pertama Buat Malaysia Dalam e-Sukan Di Sukan SEA 2019!

Buat pertama kali e-sukan dipertandingan di dalam kejohanan Sukan SEA 2019 yang berlangsung di Manila. Namun sejak beberapa hari kita ketandusan pingat emas bagi acara ini dan akhirnya emas dalam acara e-sukan ini menjadi milik Malaysia menerusi kategori Hearthstone yang dimenangi oleh Weng Kean Yew (Wkyew).

Sungguhpun menghadapi detik sukar ketika cuba mara keperingkat akhir apabila beliau tewas di tangan pemain Singapura di peringkat penentuan. Beliau akhirnya bangkit dalam arena kurungan bawah tanah sehingga membawanya ke peringkat akhir.

Sebelum ini, Malaysia hanya meraih pingat gangsa dalam kategori Mobile Legends. Selepas ini 2 lagi wakil negara akan berentap dalam e-Sukan ini bagi permainan Tekken 7 yang mana Abdul Rahim dan Hee Zi Song akan berjuang untuk membawa pulang pingat emas untuk negara.

Tahniah dan sama-sama kita doakan kejayaan pasukan negara di Sukan SEA 2019!!

Artikel Berkaitan:


Xiaomi Mi 9 Lite Hadir Di Malaysia – Disertakan Dengan Snapdragon 710 & Dijual Pada harga Bermula Dari RM1199

Peminat Xiaomi pasti teruja apabila Xiaomi Mi 9 Lite kini tiba di Malaysia dan dijual pada harga bermula dari RM1199 bermula 1 November ini dan akan tersedia di Lazada dan Shopee.

Menariknya, peranti ini tampil dengan skrin 6.39″ AMOLED dan dikuasakan oleh cip pemproses Snapdragon 710 dan dipadankan dengan memori 6 GB RAM serta pilihan storan iaitu 64GB / 128GB.

Jika dilihat dari aspek kamera juga tidak mengecewakan apabila ia hadir dengan sistem trikamera pada bahagian belakang iaitu 48MP + 8MP + 2MP. Manakala bagi kamera hadapan pula ia hadir dengan 32MP.

Kapasiti bateri juga lihat agar besar apabila ia hadir dengan 4030mAh dan dipadankan dengan pengecasan pantas 18W QuickCharge 4.

Ia turut dihadirkan dengan pengimbas cap jari dalam skrin dan turut diseratakan dengan infra red dan NFC. Ia bakal tampil dengan 3 pilihan warna iaitu Pearl White, Aurora Blue dan Onyx Grey. Berikut adalah harga jualan peranti ini:

Beli Peranti Xiaomi Di Sini:

Artikel Berkaitan:


Fungsi Carian Imej Terbaru Flickr

Flickr kini membolehkan pengguna untuk mencari imej berdasarkan persamaan visual. Sekarang, anda menggunakan imej dan mencari imej lain berdasarkan beberapa ciri yang sama seperti warna, bentuk, komposisi, kategori dan lain-lain.

Di dalam blog, Flickr mengatakan fungsi tersebut menggunakan rangkaian neural kecerdasan untuk menganalisis gambar yang dimuat naik ke pelayan.

Fungsi yang dilancarkan Flickr ini bukanlah sesuatu yang baru, anda juga boleh melakukan carian imej yang sama melalui Google dan juga Facebook. Fungsi ini memudahkan pengguna mencari imej rujukan tanpa perlu menaip tag ciri gambar.


[ Zon Perbandingan]: Samsung Galaxy A80 / HUAWEI Nova 5 / Xiaomi Mi 9T

Samsung baru sahaja melancarkan peranti terbaharu iaitu Samsung Galaxy A80 yang pastinya menawarkan spesifkasi yang menakjubkan. Disini kami ingin membandingkan peranti ini dengan beberapa peranti yang setara dengannya iaitu HUAWEI Nova 5 dan Xiaomi Mi 9T.

Artikel Berkaitan:


Jom Memberi Kepada Komuniti Menerusi Kempen vivo Care Bermula!!!

vivo Malaysia meneruskan misi memberikan kecerian kepada komuniti menerusi kempen vivo Care yang bermula dari 7 Disember 2020 hingga 6 Januari 2021!!

Sepanjang tempoh kempen ini, RM10 dari setiap jualan telefon pintar di vivo e-store  akan didermakan kepada badan amal yang akan ditentukan selepas tamat tempoh kempen ini.

Bagi mendapatkan maklumat lanjut, anda boleh melayari laman vivo Malaysia’s official Facebook page atau official website.


HONOR 20 Lite Kini Mendarat Di Pasaran Tempatan – Ditawarkan Pada Harga RM949!

Jenama terkemuka dunia, HONOR baru sahaja melancar lagi satu peranti pintar baharu iaitu HONOR 20 Lite yang pasti menjanjikan pengalaman merakam imej sempurna yang mempersonakan.

HONOR 20 Lite merupakan peranti pertama HONOR yang di datangkan dengan ketersediaan tiga kamera utama dengan resolusi 24MP + 8MP + 2MP. Untuk kamera swafoto pula, ia hadir dengan resolusi 32MP.

HONOR 20 Lite disertakan dengan paparan berukuran 6.21 inci FHD+ (2340 x 1080 Piksel) bersama rekaan Dewdrop Display. Ia dijana oleh cip Kirin 710 dan menggunakan sistem operasi Android 9.0 + EMUI 9.0. Untuk memori, ia didatangkan memori 4GB RAM + 128GB ROM. Turut diselitkan GPU Turbo 2.0 untuk pengalaman gaming terbaik!

Melengkapinya, bateri berkapasiti 3,400mAh dan ketersediaan pengimbas cap jari fizikal pada panel belakang. HONOR 20 Lite didatangkan dengan dua pilihan warna menarik iaitu Phantom Blue dan Phantom Red.

Ditawarkan pada harga RM949, HONOR 20 Lite boleh didapati mulai 24 April 2019 menerusi gedung beli belah atas talian HiHonor dan Shopee! 500 pelanggan terawal yang membuat pembelian di Shopee bakal menerima drawstring bag eksklusif HONOR dan shopee coins lebih daripada RM30.

1,000 pembeli seterusnya pula bakal menerima kotak eksklusif HONOR dan shopee coins lebih daripada RM30. Tidak ketinggalan, 50 pelanggan terawal yang membuat pembelian di HiHonor pbakal mendapat kotak hadiah eksklusif HONOR.

Tidak suka beli online? Anda juga boleh mendapatkan HONOR 20 Lite melalui kedai fizikal dan pengedar sah di seluruh Malaysia bermula 26 April 2019. 50 pembeli terawal bakal menerima drawstring bag eksklusif HONOR!


Satu Lagi Varian Warna Baharu Bagi iPhone 13??

Siri iPhone 13 terbaru bakal tiba September ini dan pada hujung minggu yang lalu media asing terdedah versi asas iPhone 13 versi akhir, ia juga merupakan penampilan penempatan yang paling penting, yang telah bermula dengan pengeluaran besar-besaran.

Dalam maklumat baharu yang terdedah, warna baharu tersebut adalah warna antara kuning dan oren. Dari penampilan keseluruhan, iPhone 13 mengambil rekaan iPhone 12.

Adakah benar maklumat terdedah ini? Perlu kita nantikan ketika ia dilancarkan kelak!!!


Aplikasi Prisma Untuk Android Sudah Tiba

Prisma merupakan antara salah satu aplikasi yang ditunggu-tunggu ramai pengguna, selepas ianya dilancarkan untuk peranti iOS, aplikasi Prisma terus mendapat sambutan yang sangat hangat. Aplikasi efek yang mengubah gambar anda mirip karya seni itu sememangnya unik, tidak seperti aplikasi lain yang hanya meletakkan filter ke atas gambar.

Prisma menganalisis komposisi gambar dan menala gambar sehingga menghasilkan imej yang unik. Terdapat pelbagai efek yang anda boleh pilih, ada di antaranya diinspirasikan dari penulis legenda seperti Van Gogh.

Kini aplikasi tersebut telah dilancarkan untuk pengguna Android.


Dengan Kerjasama Syarikat Telekomunikasi Terkemuka, Experian Membantu Ribuan Pengguna yang Terjejas oleh COVID-19 di Asia untuk Kekal Terhubung

KUALA LUMPUR, Malaysia, 28 Mei 2020 /PRNewswire/ — Experian, peneraju dunia bagi perkhidmatan maklumat, hari ini mengumumkan bahawa ia bekerjasama dengan rakan-rakan kongsi syarikat telekomunikasi sedia adanya di seluruh Asia Tenggara dan kawasan yang lebih luas untuk menyokong pelanggan secara digital dengan lebih baik semasa tempoh yang mencabar ini. Experian aktif bekerjasama dengan syarikat-syarikat telekomunikasi bagi membantu mereka meluaskan kriteria sedia ada untuk membolehkan mereka memperkenalkan tawaran yang dilanjutkan kepada pelanggan yang telah terjejas oleh langkah-langkah perintah berkurung dengan pantas.

Sebagai sebahagian daripada strategi-strategi pembendungan oleh beberapa buah negara, perintah berkurung secara paksa dan kawalan pergerakan telah mengganggu mata pencarian di seluruh rantau ini, mengakibatkan individu dan komuniti bergelut lantaran kesan hiliran ke atas ekonomi.

Secara khususnya, kekal terhubung semasa sekatan kawalan pergerakan dikenakan terbukti kritikal, bagi membolehkan pengguna untuk mendapat akses kepada perkhidmatan penting seperti bekalan makanan dan bagi mengurus kesan-kesan psikologi pengasingan, antara faedah-faedah lain. Dalam satu kajian terkini dari Sri Lanka, tambah nilai mudah alih secara peribadi mengalami lonjakan di luar waktu perintah berkurung, menunjukkan bahawa ramai pelanggan yang berisiko mendapat jangkitan daripada COVID-19 untuk terus menggunakan telefon mudah alih mereka.

Experian memulakan kolaborasi dengan rakan-rakan kongsi syarikat telekomunikasi untuk mengubah kriteria kelayakan semasa mereka seperti yang digunakan melalui perkhidmatan Dynamic Airtime Advance (DAA) sedia ada mereka. Faedah-faedah pelanggan meningkat berlipat ganda dan termasuk peningkatan kelayakan, tambah nilai data, promosi untuk pengguna tidak aktif dan peningkatan had pendahuluan masa ke udara.

Di Sri Lanka, Experian bekerjasama dengan Hutch Sri Lanka untuk membuat perubahan yang diperlukan terhadap kriteria kelayakan DAA mereka, menyelesaikannya beberapa jam sebelum perintah berkurung berkuat kuasa di negara tersebut pada 20 Mac lalu. Meskipun tawaran untuk pelanggan biasanya ditentukan oleh corak penggunaan mereka, tumpuan diberikan untuk meluaskan kelayakan dengan aktif bagi memastikan himpunan pelanggan yang lebih luas kekal terhubung. Dengan Hutch Sri Lanka, ini termasuk perubahan kriteria yang berikut:

“Kami gembira kerana telah berkolaborasi dengan Experian memandangkan mereka telah terbukti merupakan rakan kongsi yang andal dan paling penting, sentiasa bersedia untuk bekerjasama dengan cara yang tangkas dan pantas bagi membantu warga Sri Lanka sewaktu berlakunya peristiwa yang belum pernah terjadi sebelum ini seperti pandemik COVID-19 yang masih berterusan. Perubahan dalam kelayakan pelanggan dan had kredit membolehkan kami untuk memastikan lebih ramai pelanggan terhubung biarpun dengan cabaran baharu yang dihadapi,” kata Hamdhy Hassen, Pengurus Besar – Pemasaran untuk Hutch Sri Lanka.

Dev Dhiman, Pengarah Urusan, Pasaran Asia Tenggara & Baru Muncul, Experian berkata, “Pandemik COVID-19 telah menjadi krisis kesihatan penentu pada era kita, menimbulkan kesan yang belum pernah terjadi ke atas individu mahupun masyarakat setempat. Sifat tangkas kolaborasi kami bersama rakan-rakan kongsi syarikat telekomunikasi di rantau ini telah membolehkan pelanggan mereka kekal terhubung dalam waktu yang memerlukan ini.”

“Kami berusaha untuk menginovasi dengan pantas dan menyumbang kepada ekosistem yang lebih besar dengan mencetuskan kesan sosial kepada komuniti di tempat kami tinggal dan bekerja. Dalam sesetengah keadaan, ini juga bererti kami akan berkongsi kerugian kewangan yang dikongsi oleh rakan-rakan kongsi kami. Walau bagaimanapun, hal berkenaan tidak menghalang kami daripada matlamat yang lebih besar – untuk berdiri bersama-sama bagi memberi kesan kolektif, untuk menunjukkan ketahanan kami dalam menghadapi kesukaran yang tidak menentu dan untuk bersatu bagi menangani salah satu cabaran yang terbesar dalam sejarah moden dengan sebenarnya,” tambah beliau.

Experian bekerjasama dengan rakan-rakan kongsi syarikat telekomunikasi lain di rantau ini untuk memperkenalkan inisiatif yang serupa dalam semangat untuk memastikan agar lebih ramai individu yang terkesan oleh pandemik COVID-19 terus mendapat akses kepada perkhidmatan telekomunikasi.

Experian memberi tumpuan untuk membantu orang ramai kekal terhubung pada masa yang tidak menentu ini dan memberi kesan sosial terhadap ekonomi yang telah terjejas teruk oleh pandemik ini.

Latar Belakang Experian

Experian ialah syarikat perkhidmatan maklumat global yang terkemuka di dunia. Sewaktu berlakunya detik-detik yang penting dalam kehidupan – bermula dengan membeli rumah atau kereta, atau menghantar anak ke kolej, mengembangkan perniagaan melalaui perhubungan dengan pelanggan baharu – kami memperkasa pengguna dan pelanggan kami untuk mengurus data mereka dengan yakin. Kami membantu individu-individu untuk mengawal kewangan dan mengakses perkhidmatan kewangan, perniagaan untuk membuat keputusan yang lebih pintar dan berkembang maju, pemberi pinjaman untuk memberi pinjaman dengan lebih bertanggungjawab dan organisasi untuk mencegah penipuan dan jenayah identiti.

Kami mempunyai 17,200 kakitangan yang beroperasi merentas 44 negara dan setiap hari, kami melabur dalam teknologi baharu, individu berbakat dan inovasi bagi membantu semua pelanggan kami memaksimumkan setiap peluang. Kami disenaraikan dalam Bursa Saham London (EXPN) dan merupakan konstituen FTSE 100 Index.

Ketahui lebih lanjut di www.experian.com.sg atau kunjungi hab kandungan global kami di blog berita global kami untuk mendapatkan berita dan pandangan terkini daripada Kumpulan ini.

Logo – https://photos.prnasia.com/prnh/20200515/2805365-1LOGO?lang=0

Keywords: Health Care/Hospital Infectious Disease Control Telecommunications Telecommunications Carriers and Services Corporate Social Responsibility New products/services

Source: PRNEWSWIRE


Gionee Melancarkan Telefon Pintar Kelas Pertengahan X1s

Gionee syarikat yang berpengkalan di Guangdong, China baru sahaja memperkenalkan sebuah telefon pintar terbaru iaitu X1s. Peranti kelas pertengahan ini dijual pada harga INR12,999 (sekitar RM848) di pasaran India bermula esok.

Walaupun berada dalam kategori pertengahan, Gionee X1s menerima kerangka bodi yang premium serta dilengkapi dengan paparan 5.2 inci HD 720p. Selain itu, cip pemproses pula menggunakan MediaTek MT6737T, memori RAM sebesar 3GB dan ruang storan seluas 16GB yang boleh ditambah.

Untuk melengkapkan fungsi asas, ia dibekalkan dengan kamera belakang 13 Megapiksel dan kamera depan 16 Megapiksel yang dibantu bersama LED flash. Peranti ini turut dijana oleh bateri berkapasiti 4,000mAh dan Android 7.0 Nougat.

Gionee X1s didatangkan dengan pilihan warna Emas dan Hitam. Ketersediaannya di pasaran Malaysia masih lagi belum diumumkan.


5 Sebab Kenapa Samsung Galaxy A80 Berbaloi Untuk Dibeli!!

Sebut sahaja mengenai Samsung pastinya semua orang sedar akan kemampuan dan prestasi yang menakjubkan daripada rangkaian peranti – perantinya. Justeru peranti terbaharu Samsung Galaxy A80 juga tidak terkecuali dalam mempamerkan prestasi yang menakjubkan yang sekaligus berbaloi untuk dibeli. Berikut adalah 5 sebab kenapa Samsung Galaxy A80 berbaloi untuk dibeli!

Sekali pandang sahaja sudah dapat kita rasakan nilai eksklusif dari segi rekaannya. Rekaan peranti ini dihadirkan dengan kemasan yang kemas dan premium. Disertakan dengan kemasan bingkai besi di bahagian tepi telefon ini membuatkan ia tampak lebih unggul.  Bahagian panel kaca di belakang yang melengkung memberikan keselesaan ketika anda memegangnya. Fuh!!! anda boleh buat teman anda cemburu laaa.

Seperti yang diketahui, peranti ini tampil dengan saiz skrin yang sangat besar iaitu 6.7 inci FHD+ SAMOLED, HDR10. Pastinya ia menjanjikan tontonan yang lebih luas. Lebih menarik, telefon ini dihadirkan dengan sistem kamera pop-putar yang secara langsung memberikan skrin bersaiz penuh tanpa ada sebarang takuk atau kamera pada skrin. Dengan warna yang terhasil serta grafik yang menarik disebabkan oleh Adreno 618, ia menambahkan lagi rencah bagi kepuasan tontonan ini.

Jika dilihat dari luaran sahaja sudah kita tahu bahawa peranti ini tampil dengan keunikan yang tersendiri khususnya pada kameranya. Dihadirkan dengan sistem pop-putar bagi kameranya membuatkan ia mendapat sentuhan eksklusif dari segi rekaan yang inovatif. Peranti ini tampil dengan kamera 48MP (f/2.0) + 8MP (f/2.2) + TOF.

Justeru, disebabkan kamera yang boleh berputar, hasil gambar yang terbaik boleh dihasilkan sama ada bagi kamera belakang mahupun ketika anda sedang merakam gambar swafoto. kualiti yang dipamerkan sangat baik.

Skrin yang besar, grafik yang baik dan kawalan yang lancar adalah kunci kepada kepuasan ketika bermain permainan mudah alih. Ketiga-tiga aspek ini boleh ditemui pada peranti Samsung Galaxy A80. Dengan skrin bersain 6.7 inci, GPU Adreno 618 dan kawalan yang lancar memberikan pengalaman yang baik ketika anda bermain game menggunakan peranti ini.

Samsung Galaxy A80 hadir dengan bateri sebesar 3700mAh. Anda boleh menggunakan peranti ini seharian dengan sekali cas sahaja kerana ia mempunyai daya tahan bateri yang sangat baik. Turut dihadirkan dengan pengecasan pantas 25W yang mampu mengecas peranti ini dengan sangat pantas. Ia sekaligus menjimatkan masa anda.

Artikel Berkaitan:


realme X2 Pro Master Edition Dianugerahkan Red Dot Design Award 2020: Product Design 2020!!!

peranti pintar yang sangat terkenal dengan rekaan yang segar dan unik iaitu realme terus mengorak langkah dengan rekaan telefon yang dihasilkan. Hasilnya, peranti realme X2 Pro Master Edition dianugerahkan sebagai Red Dot Design Award 2020: Product Design 2020.

Tampil dengan rekaan yang mengagumkan khususnya dari segi binaan panel belakang yang tampil dengan warna Red Brick dan diinsiprasikan daripada batu-bata.

Ditambah dengan sentuhan rekaan daripada Naoto FUkasawa memberikan nilai estetik pada peranti ini. Penerimaan peranti ini di kalangan pengguna terutamanya di Malaysia menyaksikan peranti ini habis terjual hampir disemua kawasan.

Tahniah realme!!!!


Menang Tiket Perlawanan Bola Sepak FIFA 2018 Dengan Berswafoto!

Baru-baru vivo Malaysia telah mengadakan satu kempen bertemu orang ramai di IOI City Mall, Putrajaya. Kempen yang diadakan di pusat membeli-belah ini turut menampilkan beberapa duta jenama antaranya Janna Nick, Alvin Chong, dan yang terbaharu Raf Yaakob.

Seperti yang ramai tahu, temasya sukan bola sepak FIFA World Cup 2018 akan berlangsung di Moscow, Rusia tidak lama lagi. Jadi untuk menyambutnya, vivo selaku penaja rasmi telefon pintar telah menganjurkan satu peraduan dimana orang ramai berpeluang memenangi tiket menyaksikan perlawanan bola sepak di sana.

Peraduan yang terbuka kepada orang ramai ini memerlukan peserta mengambil gambar swafoto bersama elemen vivo V9 dan FIFA dengan meletakkan #FIFANtastic. Ia haruslah dimuat naik ke laman sosial seperti Facebook atau Instagram bermula 7 April hingga 9 Mei 2018. Selain itu, peserta juga dikehendaki untuk ‘Like’ dan ‘Share’ pos berkaitan vivo dan FIFA untuk melayakkan diri.

Pemenang dengan swafoto paling kreatif akan dipilih untuk bersama dengan Janna Nick menyaksikan perlawanan bola sepak. Disamping itu, pemenang juga akan diberikan akses ‘pintu belakang’ untuk bertemu pemain bola sepak dengan lebih dekat lagi.

Melalui kerjasama dengan Astro dan eGG Network, vivo turut menjalankan satu pertandingan permainan video FIFA 2018 kepada kaki gamer di luar sana. Hadiah yang ditawarkan agak menarik sekali, pemenang yang terpilih akan diberikan sepasang tiket untuk menyaksikan perlawanan separuh akhir FIFA 2018 bersama hadiah lain dan cenderahati eksklusif FIFA World Cup 2018. Pertandingan akan diadakan di beberapa tempat seperti:

Untuk maklumat lanjut mengenai aktiviti vivo dan FIFA World Cup 2018, boleh layari laman Facebook rasmi vivo Malaysia.


Perbandingan Harga baharu Pelan jalur Lebar Di malaysia

Jika beberapa tahun lepas, wujud perbezaan yang sangat ketara dari segi penyediaan jalur lebar di Malaysia dengan negara-negara lain khususnya negara jiran Singapura yang mana Malaysia di lihat jauh kebelakang. Namun semua itu tidak lagi apabila kerajaan telah mengumumkan satu berita baik buat pengguna di Malaysia.

Pada dua hari yang lepas, Menteri Komunikasi dan Multimedia Gobind Singh Deo mengumumkan bahawa pengguna internet akan mendapat manfaat setelah berlaku pengurangan sebangak 56 peratus oleh 4 buah syarikat telekomunikasi di malaysia.

4 syarikat yang dimaksudkan adalah Telekom Malaysia (TM), Maxis, TIME dotcom (TIME) dan Celcom.

Pengurangan ini selari dengan perlaksanaan Standard Mandatori Mengenai Harga Capaian (MSAP).

Justeru, kami akan membandingkan harga-harga terbaharu yang disediakan oleh 4 syarikat telekomunikasi bagi memudahkan anda untuk membuat pilihan dalam melanggan pakej internet yang sesuai dengan anda.

Jika dahulu, TM menyediakan pakej untuk 30Mbps pada kadar RM139 namun kini hanya berhara RM79 bagi Unifi Basic Plan. Manakala bagi Unifi Plan 100 Mbps pula hanya RM129.

Bagi Celcom pula, pakej permulaan 40 Mbps selepas MSAP berkurangan kepada RM80 daripada RM180 bagi pakej Home Fibre Gold. Bagi home Fibre Gold Supreme pula ialah RM120 bagi 100Mbps.

Maxis juga turut tidak ketinggalalan apabila menyediakan pakej yang menjimatkan apabila telah menyediakan 30 Mbps pada kadar RM89 bagi Maxis One Home Fibre yang sebelum ini berada pada harga RM139. Manakala untuk 100Mbps pula ialah pada harga RM129.

TIME juga turut menurunkan harganya. Bagi kelajuan 500 Mbps kini berharga RM139 sementara pakej TIME dengan kelajuan 1 gigabit sesaat (Gbps) kini berharga RM199.


Rasmi! Samsung Galaxy Note8 Sudah Berada Di Malaysia

Hari ini Samsung Malaysia Electronics (SME) secara rasmi melancarkan peranti flagship terbaru mereka iaitu Samsung Galaxy Note8. Peranti utama di bawah siri Note ini menawarkan ciri-ciri yang menarik terutamnya ciri S-Pen yang sudah sinonim dengan nama Note.

Persembahan Galaxy Note 8 kali ini telah membawakan fungsi dwi kamera utama dan paparan Infinity Display yang hampir penuh di muka depan. Samsung meletakkan skrin AMOLED bersaiz 6.3 inci dengan resolusi 1440p bersama kerangka badan gelas yang berkilau. Sokongan kalis air masih lagi ditawarkan malah anda juga boleh menggunakan pen stylus S-Pen walaupun berada di dalam air.

Konfigurasi dwi kamera dibelakang dibina dengan kemas bersama sensor 12MP + 12MP bersensorkan wide angle dan telephoto. Buat pertama kalinya, Galaxy Note8 juga diintegrasikan dengan sistem penstabilan imej (OIS) di kedua-dua sensor. Sementara di depan pula, sebuah kamera 8 Megapiksel bersama aperture f/1.7 hadir sebagai teman rapat untuk ber-selfie.

Menggunakan pemprosean 10nm Exynos 8895 dan RAM sebesar 6GB, peranti ini mampu melakukan tugasan multi-tasking tanpa sebarang masalah. Malahan, storan simpanan seluas 64GB juga menyokong kad microSD sehingga 256GB. Di samping itu, kuasa untuk menjana peranti ini turut dibekalkan dengan bateri berkapasiti 3,300mAh dan OS Android 7.1.1 Nougat.

Seperti yang dijanjikan, Samsung juga telah mengundang seorang selebriti terkenal dari Korea untuk memeriahkan majlis. Bintang yang cukup terkenal ini adalah salah seorang ahli dalam rancangan bersiri “Running Man”. Dikenali sebagai Song Ji-Hyo, dia dijemput untuk memperkenalkan Galaxy Note8 kepada peminatnya di Malaysia.

Samsung Galaxy Note8 dijual pada harga RM3,999 dalam tiga pilihan warna iaitu Midnight Black, Maple Gold, dan Orchid Gray. Bermula dari 21 (hari ini) sehingga 24 September depan, pembeli akan ditawarkan Samsung Gear VR dan Samsung Screen Protection secara PERCUMA. Pembelian peranti boleh dibuat di semua cawangan Samsung Experience Store seluruh negara bermula hari ini.


Fungsi Baru Instagram! Lebih Banyak Gambar & Video Di Dalam Satu Post

Instagram telah melancarkan kemas kini terbaru yang membawakan fungsi major terbaru di mana pengguna boleh mula memuat naik sehingga 10 gambar dan video di dalam satu post yang sama. Apabila di muat naik, gambar dan video ini boleh dilihat / ditonton dalam slaid dengan swipe ke kiri dan kanan.


Geekbench Dedah Peranti Terbaru Xiaomi Yang Tampil Dengan Kod Nama “markw”

Sudah menjadi satu rutin kepada pengeluar untuk menjalankan ujian benchmark sebelum sesebuah model terbaru diperkenalkan di pasaran. Selain AnTuTu, Geekbench merupakan cara terbaik untuk pengguna mendapatkan sebarang maklumat berkaitan ketirisan model terbaru yang bakal diperkenalkan di pasaran.

Baru-baru ini seorang blogger dari jerman telah berjaya memperolehi maklumat terbaru dari pangkalan data online Geekbench yang mendedahkan kemunculan sebuah model misteri keluaran Xiaomi.Berdasarkan kepada maklumat tersebut, Xiaomi telah menggunakan kod nama “markw” untuk model terbarunya itu dan akan dikuasakan dengan pemproses Qualcomm MSM8953 Snapdragon 625 berkelajuan Octa Core 2.0GHz yang menggunakan teknologi semikonduktor 14nm.

Model misteri ini juga akan turut dilengkapi dengan RAM berkapasiti 3GB dan akan dioperasikan dengan versi Android 6.0.1 Marshmallow. Apa yang pasti, jelas dapat dilihat Xiaomi “markw” ini telah disasarkan untuk pasaran kelas pertengahan.


Pendedahan Poster Siri HONOR 50: Dilancarkan Bulan Depan Dengan Reka Bentuk Kamera Dwi-Cincin!

HONOR akan melancarkan siri Honor 50 pada bulan Mei. Gambar di bawah adalah gambar pratonton yang belum dikongsi secara rasmi. Perhatikan reka bentuk sekeliling kamera.

Media asing juga menerima lakaran reka bentuk yang menunjukkan bahagian belakang telefon. Modul kamera akan mempunyai dua lingkaran, mirip dengan bahasa reka bentuk yang dilihat pada rendering Huawei P50 di Internet. Menariknya, bulatan di bahagian atas hanya akan memegang satu lensa, lingkaran di bahagian bawah akan memegang dua modul, dan ada lampu kilat LED di tengahnya.

Perkara di sebelah kanan nampaknya adalah penapis snap-on (atau lensa?), Yang mungkin disambungkan ke gelang kamera melalui magnet. Ini dapat menjelaskan mengapa hanya ada satu modul di dalam gelang atas (lensa perlu di tengah).

Masih belum dapat mengesahkan kesahihan berita ini, kami akan menunggu dan melihat!


Maxis Tawarkan Pra-Tempahan Siri Samsung Galaxy S10 & Nikmati Peningkatan Storan Dari 128GB Ke 512GB Secara PERCUMA!

Selain Samsung dan telco tempatan Celcom telah membuka tawaran menarik bagi sesi pra-tempahan siri Samsung Galaxy S10, Maxis juga membuka pendaftaran bagi ketiga-tiga peranti menarik ini.

Pelanggan Maxis yang mendaftar warna eksklusif Seramik Putih atau Seramik Hitam bagi versi Samsung Galaxy S10+, akan dapat menikmati peningkatan storan secara PERCUMA dari 128GB ke 512GB.

Tanpa berlengah-lengah lagi, 100 pelanggan pertama yang membuat pra-tempahan untuk siri Galaxy S10 juga akan mendapat PERCUMA sebuah Harman Kardon Onyx Mini yang bernilai RM699!

Pelanggan yang berminat, cepat buat tempahan anda sekarang di Maxis!


realme Menjadi Jenama Telefon Pintar Terpantas Menjual 100 Juta Peranti Secara Global!!

realme, sebuah syarikat teknologi pengguna global yang sedang berkembang, hari ini mengumumkan kejayaan 100 juta telefon pintar yang dijual di seluruh dunia. Di belakang prestasi yang kuat semasa cabaran ekonomi 2020 dan 2021 yang ditimbulkan oleh Covid-19, realme menjadi global terpantas jenama telefon pintar untuk mencapai kejayaan ini dalam tiga tahun, menurut Strategy Analytics, sebuah pasaran perundingan penyelidikan. realme juga merupakan jenama telefon pintar utama yang paling pesat berkembang di seluruh dunia pada Q2 2021 dengan kadar pertumbuhan tahun ke tahun sebanyak 149%, seperti data dari firma penyelidikan International Data Corporation (IDC) menunjukkan.

Pencapaian ini telah mengesahkan lagi strategi penjualan dan perniagaan di seluruh dunia. Ditubuhkan hanya pada tahun 2018, realme kini menjadi jenama telefon pintar ke-7 terbesar dengan kehadiran dalam 61 yang berbeza pasaran di seluruh dunia dan berada di kedudukan 5 pembuat telefon pintar Teratas di 13 pasaran, mendapat tempat pertama di Filipina dan Bangladesh, keempat di India dan Rusia serta kelima di rantau Eropah pada Q2 2021.Tonggak 100 juta ini adalah yang terbaru sejajar dengan kenaikan global yang menakjubkan, seperti yang ditambahkan syarikat yang lain ‘pertama’ namanya.

Sebelum ini, realme adalah salah satu yang pertama memperkenalkan UltraDart 125W teknologi pengecasan, dan antara yang pertama dilengkapi dengan pemproses Qualcomm Snapdragon 888. Ia telefon adalah salah satu yang pertama di dunia dengan kamera 64 megapiksel. Terdapat lebih banyak lagi, sebenarnya juga syarikat pertama yang melancarkan telefon 5G dengan harga US $ 200.


Jualan Barangan Mainan dan Senaman Naik 2 Kali Ganda di Lazada 12.12 Menjelang Musim Perayaan dan Azam Tahun Baru!!!

Lazada Malaysia berjaya memecahkan rekod jualan sepanjang hari 12.12 tahun lalu di dalam masa 12 jam. Jualan akhir tahun kali ini menyaksikan rakyat Malaysia membeli hampir 100% lebih banyak dari kategori barangan mainan, sukan, dan peranti mudah alih, tibanya musim pemberian hadiah dan azam tahun baru.

Jualan tersebut turut menunjukkan transformasi digital perniagaan di Malaysia yang kuat dan lestari. Hampir 80% lebih banyak jenama LazMall dan perusahaan kecil sederhana (PKS) tempatan mengambil bahagian dalam Lazada 12.12 tahun ini, dan juga lebih 80% peningkatan bilangan perniagaan tempatan yang berjaya menjana jualan atas talian.

Penjual yang mencatatkan prestasi terbaik menggunakan fungsi Sponsored Search semasa Lazada 12.12 menyaksikan pulangan pelaburan (ROI) sehingga RM1,000 bagi setiap RM1 yang dibelanjakan, manakala lebih 600 peniaga telah mendapati keseluruhan jualan mereka melalui fungsi Sponsored Affiliate pada hari itu.

Di antara fungsi lain yang ditawarkan di dalam rangkaian pemasaran Lazada Malaysia semasa jualan 12.12 baru-baru ini adalah fungsi strim langsung dan juga LazGames di dalam aplikasinya. Rancangan penstriman secara langsung Chief Discount Officer Show mencatatkan kira-kira 2 juta tontonan di seluruh negara. LazGames juga turut menarik perhatian rakyat Malaysia, dengan lebih 7 juta koin dikumpul oleh para pengguna di dalam tempoh seminggu menjelang 12.12, dan lebih 2 juta koin ditebuskan untuk ganjaran semasa 12 Disember.

Keyakinan terhadap eDagang di kalangan pembeli Malaysia dapat dibuktikan melalui kenaikan purata tambah nilai ke dalam Lazada Wallet, yang meningkat lebih 40% berbanding degan tahun lalu pada 12.12. Satu lagi petunjuk jelas dapat dilihat menerusi LazadaForGood, platform bantuan digital Lazada, yang berjaya mengumpulkan sumbangan lebih RM30,000 dalam tempoh seminggu untuk badan-badan NGO.

Memandangkan rakyat Malaysia kini semakin yakin untuk menggunakan pembayaran digital bagi aktiviti pembelian atas talian dan kehidupan seharian mereka, momentum pertumbuhan eDagang pada 2021 dijangka akan berterusan.


Ookyo Payung Internet Tanpa Had Untuk 4 Aplikasi Pilihan Anda

Ookyo yang bernaung dibawah syarikat telekomunikasi gergasi negara, Maxis hari ini mengumumkan tawaran internet berkelajuan tinggi tanpa had secara percuma kepada para pelanggan ookyo di seluruh Malaysia. Kini, pengguna rangkaian ookyo boleh menikmati empat daripada 100 aplikasi pilihan mereka tanpa had setiap hari. Selain itu, sebanyak 5GB data percuma akan diberikan serta panggilan dan SMS tanpa had daripada hanya RM30 sebulan.

Sebanyak 100 aplikasi disediakan kepada para pengguna antaranya YouTube, Facebook, Instagram, Twitter dan pelbagai aplikasi sosial lain termasuk permainan popular PUBG, serta karaoke Smule juga boleh dipilih. Lebih menarik lagi, jika pengguna berasa bosan dengan empat aplikasi yang telah dipilih, mereka boleh menukar aplikasi yang diinginkan pada bulan seterusnya. Jika empat aplikasi masih tidak mencukupi, pelanggan boleh membuat penambahan aplikasi dengan hanya serendah RM3 sebulan.

Pengguna yang ingin mendaftar ookyo secara digital boleh layari laman sesawang ookyo atau memuat turun aplikasi ookyo di Google Play Store atau Apple App Store bermula hari ini.


CES 2018 : Acer Spin 3 Dengan Intel Core Generasi Ke-8 Dan Bateri Sehingga 12 Jam

Lanjutan dari pelancaran Acer Swift 7, syarikat ini juga memperkenalkan sebuah lagi laptop kali ini di bawah siri lain yang dinamakan Acer Spin 3. Ia adalah sebuah laptop yang dikemas kini dari model sebelumnya.

Imej tumpu pada model ini ialah ia boleh diputar 360 darjah. Pengguna boleh gunakan ia dalam beberapa cara antaranya ialah mod laptop, tablet, paparan, atau khemah mengikut kesesuaian. Rekaan yang serba boleh ini mensasarkan pengguna yang inginkan produktiviti dan hiburan sepanjang hari.

Spin 3 kini menerima cip pemproses Intel Core Generasi ke-8 bersama beberapa pilihan storan. Laptop ini dimuatkan dengan paparan bersaiz 14-inci HD penuh berteknologi IPS di samping dua speaker audio Acer TrueHarmony. Pengguna boleh menggunakan laptop ini selama 12 jam untuk sebarang kerja digital.

Acer Spin 3 akan mula dijual pada Februari depan dengan tanda harga $599 (kira-kira RM2,399) seunit.


Samsung Gear IconX Mula Dipasarkan Pada Harga RM799

Lanjutan dari pengumuman Samsung Gear Sport, Samsung Malaysia juga melancarkan Gear IconX kepada pengguna tempatan. Ianya sebuah fon telinga tanpa wayar dengan rekaan kompak serta direka khusus buat penggemar muzik yang suka melakukan aktiviti luar.

Model yang dipertingkatkan ini kini lebih ringan dan selesa untuk dipakai selain ciri fizikal luaran yang lebih bergaya. Menariknya, ia juga boleh memberitahu pengguna maklumat kecergasan melalui arahan suara tanpa perlu anda mengupah jurulatih sebenar.

Pengguna juga tidak perlu khuatir akan ketahanan bateri kerana Samsung Gear IconX menyediakan waktu berhibur yang panjang. Di samping itu, lagu juga boleh dipindahkan secara offline terus dari telefon pintar dan komputer atau mendengar lagu kegemaran menerusi sambungan Bluetooth.

Samsung Gear IconX akan berada di kedai Samsung Experience Store bermula 1 Disember depan dengan tanda harga RM799 dalam kemasan warna merah jambu, hitam, dan perak. Setiap pembelian, pelanggan akan menerima dua tali jam ekstra (RM198) bersama Collector Box edisi terhad (RM299) selagi stok masih ada.